הוועדה לענייני ביקורת המדינה, כנסת 25, פרוטוקול מספר 94, 2024-02-12 00:00

מיקי לוי: בוקר טוב

מיקי לוי:  היום יום שני, ג' באדר א' התשפ"ד, 12 בפברואר 2024

מיקי לוי:  אני מתכבד לפתוח את ישיבת הוועדה לביקורת המדינה בנושא: רישוי כלי ירייה והפיקוח

מיקי לוי:  זהו דיון המשך לשני דיונים שהתקיימו

מיקי לוי:      אני מבקש לברך את כלל כוחות הביטחון – צה"ל, שב"כ, ימ"מ – על מבצע הרואי מוצלח שהביא לשחרורם של פרננדו מרמן ולואיס הר

מיקי לוי:  היום הוא יום ה-129 למלחמה

מיקי לוי:  134 שבויים וחטופים עדיין נמצאים בשבי החמאס

מיקי לוי:  כולנו מתפללים לחזרתם הביתה

מיקי לוי:  אני מברך את כוחות הביטחון

מיקי לוי:  אני מברך את הימ"מ

מיקי לוי:  אני מכיר את הימ"מ מקרוב

מיקי לוי:  הייתה את הזכות לשרת שם כקצין חמש שנים

מיקי לוי:  אני מצדיע לכלל הכוחות

מיקי לוי:      יש כאן מישהו מהמשרד לביטחון לאומי? הבנתי

מיקי לוי:  מכובדיי כולם, משתתפים, כלל הציבור שנמצא כאן ומי שמסתכל עלינו בתקשורת דרך הכנסת, אני חייב לשתף אתכם במכתב שהגיע אתמול בערב מהשר לביטחון לאומי

מיקי לוי:  אומנם על המכתב מודפס השמיני לחודש, אבל הוא התקבל אתמול בשעה 20:00 לערך

מיקי לוי:  למה צריך מכתב כאשר יש מיילים? אבל תכף נרד לתרגיל למתחילים, מה שנקרא

מיקי לוי:  תכף ניכנס לתוכן שלו

מיקי לוי:  המכתב הגיע אתמול בערב מהשר לביטחון לאומי, וכך הוא כותב: "היחס הלא מכובד, לעיתים משפיל, אי מתן זכות דיבור ליועמ"ש והטלת רפש בנציגי המשרד

מיקי לוי:  זה היה משפיל, והם לא יגיעו לדיון"

מיקי לוי:  עוד הוא מפרט, "כי סיבה נוספת לאי הגעת הנציגים היא בעקבות עתירה שעומדת בנושא בבית המשפט"

מיקי לוי:  השר מונה עוד סיבות לא מן העניין, אין להן בסיס עובדתי, שאין טעם לבזבז את זמן הוועדה

מיקי לוי:  הוא קובע ליושב-ראש הוועדה לביקורת המדינה מה בזבוז ומה לא

מיקי לוי:  אני כיושב-ראש הוועדה שולל מכל וכל את הטענות ההזויות האלה

מיקי לוי:  אפשר להסתכל בהקלטה של הווידיאו בערוץ הכנסת

מיקי לוי:  יש פרוטוקול

מיקי לוי:  כולם יכולים לראות את הדיונים המקצועיים שהתקיימו בנושא

מיקי לוי:  אני יכול להגיד שאפילו חברת כנסת ממפלגתו, סון הר מלך, אמרה: איזה דיון רגוע, ממצה

מיקי לוי:  אבל מה לעשות? עובדות לא חשובות פה

מיקי לוי:       דיוני הוועדה חשפו את השיטות הפסולות ולכאורה האי חוקיות שהשר הוראה לבצע, עד כדי כך שראש אגף כלי ירייה נאלץ להתפטר, לאחר שהבין את גודל האסון שהשר מוביל אליו

מיקי לוי:  בדיוני הוועדה נתגלו שאנשי אמון של השר אמונים על מתן אישורים לכלי נשק, שבנות שירות שלא עברו הכשרה מתאימה מבצעות תשאולים, ובנוסף נפתח חמ"ל בכנסת בניגוד גמור לכללי הסדר ולכללי הפרדת הרשויות

מיקי לוי:  כל אלה הם הוכחה שהפיקוח של הוועדה הזאת על הממשלה מחייבת ומביאה לתוצאות

מיקי לוי:  החלטת השר מאתמול בערב היא החלטה לא ראויה, הייתי אומר פחדנית

מיקי לוי:  זה לא לעניין

מיקי לוי:  הדבר החמור ביותר מאי הגעת הנציגים הוא זלזול של השר בכנסת

מיקי לוי:  אסור לכנסת לעבור לסדר-היום על התנהלות והתנהגות כזו

מיקי לוי:  לא במקרה הוא מחרים ועדה ששייכת לאופוזיציה

מיקי לוי:  אני לא מתכוון להרפות

מיקי לוי:  אני אמשיך להשתמש בכלים הפרלמנטריים העומדים לרשותי

מיקי לוי:       אני רוצה להקריא את סיכום הוועדה מהפעם הקודמת

מיקי לוי:  לפני כן, בעקבות המכתב שלו שנשלח, שבו הוא מודיע לי שהם לא יגיעו, כתבתי לו מכתב אתמול בערב, אחרי שעה וחצי: "קיבלתי בתדהמה את מכתבך מהיום

מיקי לוי:  אני כופר בכל האמור בסעיף 2", ואני עדין

מיקי לוי:  כיושב-ראש ועדה אני אומר, הדברים אינם נכונים כלל ועיקר, ושלא התנהגנו, לא התנהלנו, לא אמרנו

מיקי לוי:  ואני מודיע לו שמחר הדיון, על היום, "יתקיים כפי שנקבע ויעסוק בנושא רישוי כלי הירייה

מיקי לוי:  לא תהיה התייחסות לנושאים הנידונים בעתירה"

מיקי לוי:  הועדה תמשיך לדון בדברים שהיא מחויבת לדון בלי לזהם את המשך ההליך המשפטי המתקיים בבית המשפט

מיקי לוי:  ואני אומר לו: "אני מבקש ממך לשלוח את אנשי המקצוע הרלוונטיים לדיון"

מיקי לוי:  לא התקבלה שום תשובה על מה שביקשתי

מיקי לוי:      הסיכום מהפעם הקודמת אומר בפשטות: לא נוגעים בדברים שכרגע נידונים בבית המשפט

מיקי לוי:  יושב-ראש הוועדה מבקש להזמין לדיון הבא את מבקר הפנים

מיקי לוי:  ככל שמנהל האגף הרישוי היוצא, שהתפטר מתפקידו כמנהל אגף, עדיין נמצא בשירות, הוא מחויב להגיע הנה, ואני מבקש שהוא יגיע הנה

מיקי לוי:  לדיון הבא נבקש מהמשרד לביטחון לאומי את הנתונים שביקשה הוועדה כבר בדיונים הקודמים באשר לרישיונות שהונפקו על ידי משרות האמון של השר, כמה זמן עסקו נושאי משרת האמון בתפקיד פקידי רישוי, כמה רישיונות הונפקו ומה הבסיס המשפטי של אותם רישיונות של אלה שניתנו על ידם

מיקי לוי:       נבקש מהמשרד לביטחון לאומי מענה לשאלות נוספות שעלו בדיון זה, האם התקבלו תלונות במשטרה על פגם בהליך הוצאת רישיונות הנשק ותלונות של גורמים ספציפיים שקידמו בקשות ספציפיות

מיקי לוי:  הוועדה תמתין לעדכון ממשרד המשפטים, לאחר דיון שהתקיים במשרד בנושא השלכות על מה שהיה עד כה בהליך הלא חוקי ובהקשר לרישיונות הנשק שכבר הופצו

מיקי לוי:  יושב-ראש הוועדה מבקש מיושב-ראש רשות אסדרה לסיים את עבודת הרשות בנוגע לבחינת הנושא ולהגיש את ההמלצות לוועדה

מיקי לוי:   כמובן שכל הדברים האלה אינם מתנגנים לאוזניו של השר לביטחון לאומי, השר בן גביר

מיקי לוי:  הוא ממשיך לזלזל בוועדות הכנסת

מיקי לוי:  הכנסת וועדותיה אמונות על פיקוח הרשות המבצעת

מיקי לוי:  הרשות המחוקקת אמונה על הרשות המבצעת

מיקי לוי:  כנראה שהשר הזה אינו מבין

מיקי לוי:       לפני שאעביר את רשות הדיבור, אני לא ארפה, והדיונים האלה יתקיימו, ואני אקבע כבר דיון המשך

מיקי לוי:  ואם אני אקבל תשובה שהם לא מגיעים, אני, הוועדה הזו בראשותי, שיש לה סמכות משפטית להוציא צווי הבאה, הוועדה לביקורת המדינה לא תהסס להוציא צווי הבאה לאותם אנשים שמזלזלים ברשות המחוקקת, דהיינו בכנסת, ולא מגיעים לדיונים, גם אם אלה הוראות מהשר, אלה הן הוראות שאינן חוקיות

מיקי לוי:  נקודה

מיקי לוי:  אינן חוקיות

תומר רוזנר: לא

תומר רוזנר:  הוא יכול להגיד להם לא לבוא בתנאי שהוא בא במקומם

מיקי לוי: הוא יכול להגיד להם לא לבוא בתנאי שהוא יבוא במקומם

מיקי לוי:  אנחנו נשמח מאוד לארח את השר

מיקי לוי:  היועץ המשפטי תיקן אותי

מיקי לוי:  אין שום בעיה

מיקי לוי:  הוא יכול לבוא במקומם, אם הוא מסוגל לבוא ולתת את כל התשובות לשאלות שאני או שהוועדה העמידה

מיקי לוי:  בעיקרן הן שאלות מקצועיות גרידא

מיקי לוי:  הן לא באות לנגח אף אחד, אלא באות לעשות סדר ולפקח על הרשות המבצעת

מיקי לוי:  זהו תפקידה של הכנסת

מיקי לוי:  זהו תפקידה של הוועדה לביקורת המדינה

מיקי לוי:       אני מאוד מקווה שלא יכריחו אותי להוציא צווי הבאה כדי שאנשי המקצוע יבואו ויופיעו בפני הוועדה על פי דין

מיקי לוי:  חבר הכנסת סיגלוביץ'

יואב סגלוביץ': רק כמי שהיה פה בדיונים האלה, אז זאת התנהגות מבישה

יואב סגלוביץ':  אני מבין שלא נוח לתת תשובות לבעיות שעולות

יואב סגלוביץ':  אבל התנהגות כזאת, בצורה בוטה לא לשלוח לכאן בעלי מקצוע, אני לא זוכר, לפחות בשנים שאני בכנסת, שזה קורה בצורה כזאת

יואב סגלוביץ':  אני אומר את זה ברגיעה דווקא בשל העובדה שיש לנו פה אנשים שנכנסו לוועדה, בטח נשמע אותם עוד מעט

יואב סגלוביץ':       אבל אני חייב להגיד כמה משפטים ממש קצרים לעצם העניין

יואב סגלוביץ':  כבר כחודשיים אנחנו יודעים שיש התנהלות בלתי חוקית במשרד לביטחון לאומי בכל מה שקשור לרישוי נשק

יואב סגלוביץ':  ונאמרו בחדר הוועדה הזו, נאמרו בחדרים אחרים

יואב סגלוביץ':  בוועדה לביטחון לאומי גיל לימון, המשנה ליועצת המשפטית לממשלה, אמר שהדברים לא חוקיים

יואב סגלוביץ':  הוא לא אמר אם יש פה עבירה פלילית

יואב סגלוביץ':  אבל הוא אמר שהעניינים לא חוקיים

יואב סגלוביץ':  אני אמרתי כאן בוועדה, ממה שאנחנו שמענו מפי האנשים עצמם, נעשו פה עבירות פליליות

יואב סגלוביץ':  אמרתי לייעוץ המשפטי לממשלה: תעשו את עבודתכם, אנחנו נעשה את עבודתנו

יואב סגלוביץ':  אבל לא ננהל חקירות נגד נבחרי ציבור או עובדי ציבור, יותר נכון במקרה הזה

יואב סגלוביץ':  אבל ראש אגף כלי ירייה, שנשאל פה בשאלות ישירות לגבי מה שהיה, התפטר מתפקידו

יואב סגלוביץ':  לאחר מכן הוא לא הסכים, השר לא הסכים שהוא יגיע לפה לדיונים בוועדה

יואב סגלוביץ':       יש פה שאלה יותר עמוקה ממה שאני אומר, השאלה של תהליכי הפיקוח של הכנסת על עבודת הממשלה

יואב סגלוביץ':  אבל גם זה לא מפתיע אותי, כי אותו שר במקרה הוא גם לא ממלא החלטות, הוא לא מקבל החלטות, שהוא גם בעצמו יושב בהן, גם בקבינט

יואב סגלוביץ':  אז מה הפלא?     האירוע הזה אסור שיעבור לסדר-היום

יואב סגלוביץ':  לדעתי, היועצת משפטית של הכנסת צריכה להתערב בסוגיה הזאת באופן אישי

יואב סגלוביץ':  זה לא סיפור רק של הוועדה הזאת

יואב סגלוביץ':  זה סיפור גם של יושב-ראש הכנסת

יואב סגלוביץ':  לכן אני חושב שבצומת שאנחנו נמצאים בו עכשיו, הנכון ביותר הוא לערב את יושב-ראש הכנסת ואת היועצת המשפטית, מעבר לפעילות שאתה תעשה בתוקף סמכותך כיושב-ראש הוועדה

יואב סגלוביץ':       אני יכול להגיד שאני מצר מאוד על מקום שבו שירתי בעבר, על רמת ההתנהגות הזאת ועל רמת חוסר מתן התשובות

יואב סגלוביץ':  לעצם הדברים שנאמרו במכתב, הם שקריים על פניהם, אבל זה לא חדש

יואב סגלוביץ':  מדובר בשר שאמירת אמת היא לא חלק מהתחביבים שלו

יואב סגלוביץ':  תודה

מיקי לוי: חבר הכנסת קריב, אתה רוצה עכשיו, או אחרי משרד המשפטים?     

גלעד קריב: אני רוצה להתייחס לעניין המכתב

מיקי לוי: חברי משפחות החטופים, ברוכים הבאים לוועדה

מיקי לוי:  אם הייתם טיפה מקדימים, הייתי נותן לכם לפתוח

מיקי לוי:  עוד כמה דקות, ברשותכם, כי אני לא רוצה לקטוע את הנושא המאוד מאוד חשוב

מיקי לוי:  אנחנו כבר נעביר לכם את זכות הדיבור

מיקי לוי:  אני פתחתי, פספסתם אותי

מיקי לוי:  אני פותח כל ישיבה שלי במספר החטופים, במצב בשטח, כמה ימי לחימה ועוד דברים נוספים

מיקי לוי:  אני כבר אעביר לכם את רשות הדיבור, ברשותכם

מיקי לוי:       אני רק אגיד ליועץ המשפטי שאני מבקש שהיועצת המשפטית של הכנסת תעביר את הנושא הזה ליושב-ראש הכנסת

מיקי לוי:  זהו תפקידו, כמי שהיה בתפקיד הזה, להגן על הרשות המחוקקת כיושב-ראש הרשות המחוקקת ולפעול בנושא זה

מיקי לוי:  זהו זלזול בכנסת, זלזול בוועדות שלה, וחבל שזה מתנהג כך, בצורה בריונית

מיקי לוי:  מה עוד, שהוצאתי לו מכתב שעתיים אחרי שהמכתב שלו הגיע

מיקי לוי:  אם הוא היה מגיע במייל בשמיני לחודש, הוא שלח מכתב כאילו בשמיני, שהגיע רק אתמול בשעה עשר

מיקי לוי:  עניתי לו שהמכתב מלא חוסר דיוקים

מיקי לוי:  עניתי בצורה מנומסת

מיקי לוי:  הרבה יותר מנומסת ממה שאתם עומדים להגיד, וביקשתי ממנו לשלוח, והבטחתי שאנחנו לא נדון בנושאים העומדים בבית המשפט כרגע

מיקי לוי:  הקראתי כאן את כל הנושאים

מיקי לוי:  אז אני מבקש מהיועץ המשפטי להעביר ליועצת המשפטית של הכנסת, או אתה, להעביר את זה ליושב-ראש הכנסת במלוא חומרת הדין

מיקי לוי:  זהו זלזול בוועדה עצמה

מיקי לוי:       חבר הכנסת קריב, אתה רוצה עכשיו או אחרי משרד המשפטים?     

גלעד קריב: אדוני, אתה היושב-ראש

מיקי לוי: אני, אתה יודע, אני היום קצת נחמד

גלעד קריב: אז טוב

גלעד קריב:  אז אני אומר בקצרה, כי יש פשוט עוד כמה ועדות

גלעד קריב:  למרות שחשוב לי, אני אישאר ואשמע את תשובת משרד המשפטים

גלעד קריב:       תראה, אדוני היושב-ראש, למדינת ישראל יש שר לביטחון לאומי שהוא עבריין מורשע ופרחח

גלעד קריב:  זה תיאור עובדתי

גלעד קריב:  מציאות מצערת, אבל זה התיאור העובדתי

גלעד קריב:  אני יודע שלאנשים קשה לשמוע שפה חריפה

גלעד קריב:  אני גם לרוב משתדל ביחס לנבחרי ציבור, כי בכל זאת היה ציבור ישראלי שבחר בו, לצערי

גלעד קריב:  אבל זה תיאור עובדתי

גלעד קריב:  עכשיו, אם הוא היה מתנהג בעת כהונתו בדרך אחרת, שלא משקפת את עובדת היותו עבריין ופרחח, אז אולי לא היה צריך להזכיר את זה

גלעד קריב:  אבל מכיוון שמהרגע שהוא נכנס לתפקידו הוא רק מתקף את העובדות הללו, אני מזכיר אותן כדי לומר שלי יש מעט מאוד ציפיות מהשר בן גביר, בטח בכל מה שנוגע לכיבוד הוראות החוק

גלעד קריב:  לכן אין לי ציפיות מהאיש

גלעד קריב:  וכפי שאתה ציינת, כפי שציין חבר הכנסת סגלוביץ', הציפיות שלי הן מהיועצת המשפטית לממשלה עם יושב-ראש הכנסת, מהיועצת המשפטית לכנסת

גלעד קריב:       עכשיו אפשר לדבר בנימוסיו המקולקלים של איתמר בן גביר

גלעד קריב:  אבל יש סוגיה הרבה יותר חשובה

גלעד קריב:  בשטח מתחוללת קטסטרופה, קטסטרופה

גלעד קריב:  אפשר שתהיה מחלוקת סביב השולחן הזה לגבי מדיניות חלוקת נשק לאזרחים

גלעד קריב:  זה לגיטימי

גלעד קריב:  אבל גם מי שתומך בחלוקה יותר משמעותית – אני מתנגד – אבל גם מי שחושב שזה נכון שתהיה מדיניות יותר מתירה, צריך להסתכל למציאות בעיניים ולהודות שמה שקורה כאן, מעבר לעבירות המפורשות על החוק שראינו, יש כאן פשוט מערכת ממשלתית שקורסת במכוון כדי שלא יהיה דין ולא יהיה דיין בנושא הזה של חלוקת הנשק

גלעד קריב:  הזלזול הוא לא רק בכנסת

גלעד קריב:  הזלזול הוא במשרד הרווחה; והזלזול הוא במשרד לשוויון חברתי ובמשרד החינוך; והזלזול הוא גם בתוך משטרת ישראל, כי אנחנו, אתם שניכם יותר ממני, אבל גם אני שומע מה אומרים קצינים בכירים על ההפקרות הזאת של איך מחולקים הנשקים

גלעד קריב:  אנחנו במשך שנים נבכה את התוצאות של הדרך שהדברים נעשים כרגע

גלעד קריב:  והכול מכוון מלשכתו של השר בן גביר, שעמוסה באנשי ארגון להב"ה ובפורעי חוק אחרים

גלעד קריב:  כך נראית מערכת ביטחון הפנים של מדינת ישראל היום, ואנשים יודעים שזאת האמת

גלעד קריב:       אני לומר רוצה דבר אחרון

גלעד קריב:  אינני יודע אם הוצאתם זימון פורמלי גם למשטרה

גלעד קריב:  אבל קיים הבדל דרמטי בין המשטרה לבין המשרד לביטחון לאומי

גלעד קריב:  המשטרה בהתייצבות שלה בוועדות הכנסת לא יכולה להיות כפופה להוראות של השר

גלעד קריב:  עוד לא החרבנו את פקודת המשטרה על פי הרצונות של איתמר בן גביר

מיקי לוי: נכון

גלעד קריב: המשטרה כפופה למרות הממשלה

גלעד קריב:  בסוגיות של מדיניות היא כפופה לשר

גלעד קריב:  המפקח הכללי של משטרת ישראל הוא לא פקוד של השר איתמר בן גביר

גלעד קריב:  וכשמשטרת ישראל מזומנת לדיון על ידי כנסת ישראל, משטרת ישראל צריכה להתייצב

גלעד קריב:  אני יודע שזה לא תמיד היה ככה

גלעד קריב:  אני יודע שזה לא טריוויאלי

גלעד קריב:  במצב הנוכחי - - -     

מיקי לוי: ככל שאני מכיר, ויואב ואני מכירים היטב, לא היה מצב שמשטרת ישראל לא שלחה נציגים

גלעד קריב: אני קורא להפריד בין העובדה שלא התייצבו כאן נציגי המשרד לביטחון לאומי, ולטפל בזה בחומרה, לבין לומר בצורה מאוד ברורה: משטרת ישראל חייבת להתייצב לדיונים כשיושב-ראש ועדה, בוודאי בביקורת המדינה, אבל גם בתחומים אחרים, מזמין לוועדה

גלעד קריב:  והעובדה שהמשטרה לא נמצאת כאן עם נציגיה מלמדת דבר מאוד מאוד מטריד על עוצמת ההשתלטות של בן גביר על המשטרה

גלעד קריב:  אני אמרתי אתמול שההפיכה המשפטית נבלמה, ההפיכה המשטרתית נמצאת כבר מעבר לעיצומה, וכולנו לא צריכים לישון טוב בלילה בגלל המצב הזה

מיקי לוי: תודה רבה

מיקי לוי:  משרד המשפטים משהו? דבר מה נוסף?     

בן נון: דבר מה נוסף

בן נון:  אני קרן דהרי, ייעוץ וחקיקה (פלילי)

מיקי לוי: היו כמה דברים שהייתם אמורים לבדוק

בן נון: היינו אמורים לעדכן את הוועדה בנושא של נפקות הפגמים בעצם שנפלו בחלוקת הרישיונות

בן נון:  כמו שאדוני הקריא, הוגשה עתירה בנושא

בן נון:  התנועה לאיכות השלטון הגישה עתירה בנושא

בן נון:  שאלת נפקות הפגמים היא שאלה מורכבת, גם בפן העובדתי וגם בפן המשפטי

בן נון:  ואחד הסעדים שהתבקשו בעצם במסגרת העתירה נוגע ישירות לעניין הזה

בן נון:  אם אדוני רוצה, אני יכולה להרחיב על איזה סעדים התבקשו בעניין הזה

בן נון:  אנחנו אמורים להגיש תגובה מקדמית ב-14 בפברואר, ותוגש ארכה, מאחר שלא הספיקו ללבן את כל ההיבטים שנוגעים בדבר, גם מול הייעוץ המשפטי ומול גורמי המקצוע

בן נון:      מה שכן אני יכולה להגיד, אחד הסעדים שהתבקשו היה צו ביניים בנוגע להפסקת חלוקת הרישיונות

בן נון:  אני אגיד לכם בדיוק, רק רגע

בן נון:  "צו ביניים שמכוון לשר לביטחון לאומי וליושב-ראש הכנסת, שמורה לחדול לאלתר מכל חלוקת רישיונות והיתרים לאחזקת כלי ירייה בידי כל גורם שאינו פקיד רישוי מוסמך"

בן נון:  אז בפן הזה, מה שאני יכולה לומר, ושמענו את זה גם בדיונים הקודמים, אני חושבת גם בדיון ב-18 בדצמבר שהתנהל פה בוועדה, הוא שהתקיימו שני דיונים במשרד המשפטים בראשות שרון אופק ב-30 בנובמבר ולאחר מכן בראשות גיל לימון, המשנים ליועצת המשפטית לממשלה

בן נון:  יצאה הנחייה שנוגעת לעצירת ההפעלה של מתנדבות ומתנדבי השירות הלאומי

בן נון:  זה דבר אחד

בן נון:  ועוד ב-28 בנובמבר בעצם נציבות שירות המדינה, לאחר הוראה שלה, מנהל האגף הקודם שלל את ההרשאות מהעובדים במשרות אמון לשמש כפקידי רישוי

בן נון:  אז לפחות בשני ההיבטים האלה, גם צו הביניים ועתירה, הוא כבר לא אקטואלי

בן נון:  אבל לגבי יתר הסעדים, אני לא אוכל להתייחס לסוגייה הזאת

בן נון:  כאמור, אנחנו נגיב במסגרת העתירה

מיקי לוי: אנחנו לא נזהם את העתירה ואת המשכה

גלעד קריב: אבל, אדוני, אני חייב לשאול

מיקי לוי: בבקשה, אדוני

גלעד קריב: עורכת הדין דהרי, אני קצת מתפלא על התשובה

גלעד קריב:  עם כל הכבוד, אני לא מכיר דוקטרינה שבה עתירה עוצרת את משרד המשפטים לפעול על פי חובתו

גלעד קריב:  יש את עתירה, מצוין

גלעד קריב:  אז יש עתירה

גלעד קריב:  הדיון פה לא נולד סביב עתירה של התנועה לאיכות השלטון

מיקי לוי: ממש לא

גלעד קריב: יש מציאות שלטונית בלתי מתקבלת על הדעת

גלעד קריב:  אנשים מחזיקים ברישיון לנשיאת נשק שהוצא שלא כדין

גלעד קריב:  מה הקשר לעתירה? אני לא מבין

גלעד קריב:  יש את המסלול של העתירה

גלעד קריב:  בג"ץ יחליט מה שהוא יחליט

גלעד קריב:  אתם תכתבו את הודעתכם

גלעד קריב:  האם שבועות אחרי שהנושא הוצף בכנסת, אנחנו לא צריכים לקבל אמירה ברורה של משרד המשפטים? האם לגיטימי שאדם יסתובב עם כלי נשק כשברור שהרישיון שלו הוצא על ידי אדם שלא מוסמך? אז אני מבין שאת אומרת שיש דיונים על הסעד הרחב הזה

גלעד קריב:  אבל על השאלה הפשוטה האם יכול להיות שפה בחמ"ל בכנסת הנפיקו לאדם רישיון משרות האמון – האם ביטלתם את רישיונות הנשק של האנשים שמשרות האמון של השר נתנו להם? האם בדקתם בכלל למי הם נתנו? זה לא יכול להיות, האמירה הגישו עתירה

גלעד קריב:  במדינת ישראל היום מגישים עתירה על כל דבר

גלעד קריב:  אז אולי אי-אפשר לקבל תשובות ממשרדי הממשלה, כי יש עתירה על כל דבר?      אני קודם כול מתקשה עם הדוקטרינה, שבגלל שיש עתירה בבג"ץ, אז משרד המשפטים לא יכול לומר לנו את דעתו

גלעד קריב:  אני לא יודע מאיפה צצה הדוקטרינה

גלעד קריב:  אבל מעבר לזה, חברים, אלה דיני נפשות

גלעד קריב:  עד שהוגשה העתירה, הרי הנושא כבר צף

גלעד קריב:  העתירה הוגשה בעקבות מה שאנחנו העלינו כאן, מה שעלה בתקשורת

מיקי לוי: עורכת הדין דהרי - - -     

גלעד קריב: יש לידכם מידע, כמה רישיונות, בדקתם? היועץ המשפטית לממשלה ביקשה לקבל מהמשרד מידע

גלעד קריב:  כמה רישיונות הונפקו על ידי אנשים שלשיטתכם הם לא ברי הסמכה כדין?     

בן נון: קיבלנו התייחסויות מהמשרד לביטחון לאומי בהקשר הזה

בן נון:  יש פה כמה סעדים ששלובים אחד בשני

בן נון:  אני יכולה להקריא את הסעדים, ואז חברי הכנסת - - -     

גלעד קריב: אבל למה אנחנו נסמכים על העתירה?      

בן נון: אנחנו לא הפסקנו את הטיפול בנושא בגלל הגשת העתירה

גלעד קריב: אז נכון לעכשיו, התשובה של משרד המשפטים היא שלמרות חלוף הזמן – לדעתי הדיונים הראשונים התקיימו פה מה, לפני חודשיים, נכון?      

יואב סגלוביץ': שלושה חודשים

מיקי לוי: יותר

מיקי לוי:  בדצמבר התחלנו

גלעד קריב: יותר

גלעד קריב:  זאת אומרת, האמירה היא כזאת, שעד לרגע זה, למרות שחלפו עשרה שבועות מהרגע שפה בוועדה התברר שמינויים בלשכת השר, שמשרות אמון פוליטיות, הנפיקו רישיונות נשק, עברו עשרה שבועות, ועד לרגע הזה משרד המשפטים לא גיבש את עמדתו, האם צריך להתלות את הרישיונות האלה

גלעד קריב:  אני ציפיתי שתוך שבוע יותלו הרישיונות

גלעד קריב:  כבר אתם עוד הולכים לבקש ארכה? טוב

יואב סגלוביץ': עורכת הדין דהרי, אני אתן דוגמה אחרת

יואב סגלוביץ':  נניח הייתי, חס וחלילה – אני אקח את עצמי כדוגמה, לא להלבין את פניהם של אחרים – נניח הייתי מחליט שאני רוצה להיות טסטר במשרד הרישוי, והייתי עושה טסט לחבר'ה, ומעביר אותם טסט

יואב סגלוביץ':  האם במקרה כזה הרישיונות היו בתוקף? אני מניח שהתשובה הייתה חד-משמעית: לא, ומהר

יואב סגלוביץ':  פה מדובר על נשק, לא פחות חמור

יואב סגלוביץ':  אני פה מצטרף לחברי גלעד

יואב סגלוביץ':  אני חושב שזה לא סביר

יואב סגלוביץ':  נאמרו פה דברים על ידי שהם לא בהקשר המנהלי גם, שגם עליהם לא ניתנה תשובה

יואב סגלוביץ':  אבל לא יכול להיות שיועץ משפטי או משנה ליועצת המשפטית לממשלה יגיד שנעשו פה דברים לא חוקיים, נקודה

יואב סגלוביץ':  אני יודע שאחרי לא חוקי קורה משהו כזה או בתחום המנהלי או בתחום הפלילי

יואב סגלוביץ':  אין הגדרה, זאת אומרת, אני לא צריך תיאור מצב שזה לא חוקי

יואב סגלוביץ':  אנחנו יודעים שזה לא חוקי

יואב סגלוביץ':  נאמר פה בוועדה שזה לא חוקי

יואב סגלוביץ':       לכן אני מבקש, כן, ממשרד המשפטים, אחרי ששמעת את גלעד ואותי, תחזרו עוד פעם לאנשים שמקבלים את ההחלטות שם ולתת אולי את הדוגמה שבאמת המוזרה שנתתי עכשיו, שהתחזיתי לאדם שעושה טסטים לאנשים

יואב סגלוביץ':  האם היו משאירים את נהגי המשאיות אחרי שאני העברתי אותם בטסט בלי שיש להם רישיון? מה ההבדל? אין הבדל

יואב סגלוביץ':  והסיבה היחידה היא, לדעתי, שצריך לזרז את העניין ולקבל החלטה כזו או אחרת

יואב סגלוביץ':  גם תשובה שתגיד: בדקנו, הכול בסדר

יואב סגלוביץ':  היא גם תשובה

יואב סגלוביץ':  אבל אי-אפשר להישאר באוויר, ובטח לא עם העתירה

יואב סגלוביץ':       פה אני אומר לחברי, יושב-ראש הוועדה, הטיעון זה, בכל הכבוד, גם במכתב שלו וגם במכתבים אחרים, אין שום קשר בין עתירה לבין העשייה שצריכים לעשות אותה

מיקי לוי: אין ויכוח

יואב סגלוביץ': המקום היחידי שלא מתעסקים איתו הוא כאשר נפתחת או יש דיון או חקירה פלילית וכאשר ועדה בכנסת רוצה לדון, על זה אנחנו אומרים: לא, יש הליך פלילי

יואב סגלוביץ':  אבל על עתירה? לכן בקשתי היא שהדברים נאמרו על ידינו

יואב סגלוביץ':  תחזרי למי שצריך לחזור במשרד המשפטים, וכן לקבל תשובה מהירה, ללא כל קשר כן איתמר בן גביר מגיע לדיון, אנשים מגיעים לדיון

מיקי לוי: לא שייך

יואב סגלוביץ': לא מעניין אותי, איתמר בן גביר

יואב סגלוביץ':  מעניין אותי שיש פה אנשים עם נשק, שהשאלה היא בכלל האם מותר להם להחזיק נשק

יואב סגלוביץ':  זאת השאלה היחידה שיש, מבחינתי לפחות, כרגע

יואב סגלוביץ':  תודה

בן נון: אני אעביר את המסר של חברי הכנסת ושל הוועדה בעניין הזה

בן נון:  אני רק רוצה בכל זאת לנסות ולסבר את האוזן, במובן הזה של נפקות הפגמים, זה לא רק Go / No Go

יואב סגלוביץ': נכון

בן נון: זאת אומרת, יש לנו פה כמה קבוצות של אנשים, וגם אם רישיון ניתן בחוסר סמכות, לא כל בטלות אומרת שזה Void לגמרי - - - להתלות

גלעד קריב: זה מקובל עלינו

בן נון: ולכן הבדיקה, אני באמת מנסה לשכנע פה שיש מורכבות בבדיקה

גלעד קריב: בסדר גמור

בן נון: גם מבחינת ההסתמכות של הגורמים שקיבלו, ובמהות כן היו זכאים לקבל וכו'

יואב סגלוביץ': קרן, אולי בכל זאת, תנו את הדוגמה של הרישיון

יואב סגלוביץ':  אולי זה יעזור לקבל החלטות

יואב סגלוביץ':  בסדר? אפילו דוגמה קטנה של רישיון נהיגה, תעשה סדר בדיונים המשפטיים שצריך לעשות

גלעד קריב: לא

גלעד קריב:  הסוגייה ברורה

גלעד קריב:  היא באמת מורכבת

גלעד קריב:  אני גם אומר יותר מזה

גלעד קריב:  אני לא רוצה להגיד שאדם שזקוק לנשק, בסדר? - -     

בן נון: כן

גלעד קריב: - - אנחנו לוקחים ממנו את הרישיון כי משהו בפרוצדורה היה פגום

גלעד קריב:  אבל גם אתם יודעים שנחשפו פה בוועדה רמות שונות של חריגות

גלעד קריב:  לא דינו של החמ"ל שהופעל בכנסת, ובשלב מסוים נכנס אליו אדם מאגף הרישוי, כדין פתיחת סוכנות להנפקת כלי נשק בתוך לשכת השר על ידי ארבעה מתוך שבעה יועצים שהם משרות אמון פוליטיים

גלעד קריב:  אז גם אם יש סוגיות מורכבות, כמו הסוגייה של חמ"ל הכנסת, שזה גם עניין רגיש, בכל זאת כבוד לרשות המחוקקת, התקבלה פה החלטה שאני תמהה עליה, אבל התקבלה החלטה על ידי הנהגת הכנסת, הכול בסדר

גלעד קריב:  אבל בואו תתחילו לבדוק בסוגיות היותר חשודות

גלעד קריב:       למיטב ידיעתנו, יש סימן שאלה מאוד גדול על נושא הקריטריונים להנפקת נשקים, ולא אקדחים, אלא נשקים הארוכים בכיתות כוננות, למשל

גלעד קריב:  יש בעיה לא פשוטה עם פרסום רשימת היישובים הזכאים

גלעד קריב:  איפה הרשימה הזאת מפורסמת?     

בן נון: היא לא מפורסמת

בן נון:  היא רשימה מסווגת, מטבע הדברים

גלעד קריב: לכנסת מותר לקבל מידע מסווג? אני מכיר כספות, בייחוד בוועדה לביקורת המדינה

גלעד קריב:  יש ועדות פחות עם מערכת כספות משוכללת

גלעד קריב:  הוועדה הזו, ברוך השם, יודעת לנעול חומר

גלעד קריב:  איפה הרשימה? איפה הרשימה של היישובים הזכאים שאנחנו מבקשים מתחילת האירוע? מה, זה מחכה לעתירה של התנועה לאיכות השלטון? מה הקשר?      

יואב סגלוביץ': אני אוסיף עוד משהו גם לטובת אותם אלה שאתם מתלבטים לגביהם או יש התלבטות מקצועית

מיקי לוי: בבקשה

יואב סגלוביץ': ברשותך, אני אגיד, כי זה קשור לדיונים בוועדה אחרת

יואב סגלוביץ':  רק לפני שבועיים הוארך, או למעשה אנשים שיש להם נשק, כבר יש להם נשק, קיבלו פטור בשל עומס מהמטווחים

גלעד קריב: מההכשרה

גלעד קריב:  מההכשרה

גלעד קריב:  חצי שנה

יואב סגלוביץ': יכול להיות שאתם תקבלו החלטה שבאמת מישהו קיבל נשק בגלל ליקויים כאלה או אחרים שהיו, הוא בצדק מגיע לו נשק

יואב סגלוביץ':  הוא צריך להיות ראשון בתור לעשות את המטווח

יואב סגלוביץ':  זאת אומרת, זו ראייה הרבה יותר רחבה

יואב סגלוביץ':  בסוף יש פה שרשרת שלמה שיכולה להיפגע מהחלטה כזו או החלטה אחרת

יואב סגלוביץ':  רק זה שאין החלטה כזו או אחרת לא מאפשר לבעלי מקצוע לעשות את העבודה שלהם

יואב סגלוביץ':  אנחנו בסלט אחד גדול

יואב סגלוביץ':  ולכן אני חוזר לעניין של רישיון הנהיגה

יואב סגלוביץ':  אולי זה יעשה סדר לאנשים בראש

מיקי לוי: את רוצה להגיב? קצר

בן נון: לא, אני שמעתי את הדברים

בן נון:  הבנתי את הדברים

בן נון:  אני אעביר אותם

מיקי לוי: תלכי הביתה, תעשו שיעורי בית

מיקי לוי:  נאמרו פה דברים מהותיים

מיקי לוי:  אנחנו לא נרפה, לא נרפה מכל הנושא הזה, כי זה בנפשנו

מיקי לוי:  אין לנו בעיה עם נשק

מיקי לוי:  אנחנו דיברנו כל הזמן על ההליך, על הצורה, על הסגנון

מיקי לוי:  אנחנו לא מתעסקים במדיניות

מיקי לוי:  עורך דין יואל בריס?     

גלעד קריב: אדוני היושב-ראש, אפשר לשאול אותך שאלה?     

מיקי לוי: כן

גלעד קריב: כי אני פשוט לא סגור

גלעד קריב:  אני מבין שאין כרגע מנכ"ל קבוע למשרד לביטחון לאומי?      

מיקי לוי: אין מנכ"ל קבוע

גלעד קריב: אין

גלעד קריב:  ואני מבין שגם אין מנהל קבוע לאגף לרישוי כלי ירייה

מיקי לוי: נכון

מיקי לוי:  אתה פשוט נכנסת שנייה אחריי

מיקי לוי:  זימנו גם את הקודם, כי עדיין, אם הוא נמצא בשירות, חובה עליו כעובד מדינה לבוא ולהתייצב בוועדה

גלעד קריב: אני רק רוצה פשוט שאנחנו נזכיר לפרוטוקול שכל הסיפור הזה של מה שקורה עכשיו מתנהל במשרד שהשדרה המקצועית הכללית שלו והשדרה המקצועית הספציפית שעוסקת ברישוי כלי ירייה קרסה

גלעד קריב:  אין מנכ"ל, בסדר? אין מנכ"ל ואין ראש אגף

מיקי לוי: אין ראש אגף

גלעד קריב: עכשיו, זה מחייב, בעיניי, את היועצת המשפטית לממשלה להכפיל את הפיקוח שלה ואת הליווי שלה על האירוע הקטסטרופלי הזה

גלעד קריב:  וזה גם עומד כחלק מיסוד- - -     

מיקי לוי: אנחנו לא נרפה

מיקי לוי:  הוועדה לביקורת המדינה לא תרפה

מיקי לוי:  עורך הדין בריס, בבקשה, קצר, קולע

מיקי לוי:  אני רוצה להעביר את זכות הדיבור למשפחות

יואל בריס: כפי שהצגתי גם בדיון הקודם, הנושא נמצא על השולחן שלנו

יואל בריס:  היו לנו הסתייגויות מההליך

מיקי לוי: תציג את עצמך, כי לא כולם מכירים

יואל בריס: סליחה

יואל בריס:  שמי יואל בריס, ראש רשות האסדרה, הרגולציה בלעז, במשרד ראש הממשלה

יואל בריס:  אנחנו עושים בקרה על קביעת רגולציות באופן שוטף ועל יישום שלהן

יואל בריס:  בהקשר הספציפי של כלי ירייה, היו לנו מספר הסתייגויות

יואל בריס:  בדיון שלי עם מוביל הרגולציה במשרד לביטחון לאומי, הסכמתי וסיכמתי איתו שנמקד את הדיון לנושא אחד, כי היו לנו כמה הסתייגויות

יואל בריס:  נושא אחד שבעיניי היה האקוטי ביותר, וזה שאלת התיאום הבין-משרדי, התיאום עם משרד הבריאות, אנשי בריאות הנפש, היחידה למניעת אובדנות, אנשי משרד הרווחה, פרקליטות המדינה הפלילית בהקשרים של מלחמה בפשיעה מאורגנת ודברים מסוג זה, משטרת ישראל ומשרד הרווחה כמובן

יואל בריס:  אחרי כמה תזכורות, הובטח שעוד לפני הדיון היום, אנחנו נקבל את התייחסות המשרד לביטחון לאומי

יואל בריס:  לא קיבלנו התייחסות כזו, ואני מתכוון כמובן לפעול בהקשר הזה

יואל בריס:  אנחנו נראה איך אנחנו נעשה את זה, אבל יש כאן בעיה

גלעד קריב: על פי החוק הרגולציה, שהיה לי איזשהם יד ורגל קטנים בהעברתו – כן, באיזונו, לא בהעברתו, בריפויו

גלעד קריב:  שאלה, כל התהליך הזה לא היה אמור להיות לפני שיצאו לרפורמה?     

יואל בריס: אמת

גלעד קריב: זאת אומרת, צריך לומר שפשוט לרשימת ההפרות של הוראות החוק, צריך להוסיף שגם חוק הרגולציה נפרץ פה בהליך, כי כל התהליך הזה היה אמור להיות לפני שיצאו

יואל בריס: הטענה של המשרד לביטחון לאומי היא שחלק מהדברים נעשו והם רק ישקפו לנו את זה בכתב

יואל בריס:  כרגע, כמו שאמרתי, אנחנו עדיין ממתינים להתייחסותם

יואל בריס:  אבל, כמו שאדוני יודע, יש תשעה עקרונות שחייבים לעמוד בהם בעת קביעת רגולציה

יואל בריס:  אנחנו ממוקדים כרגע באחד מהם, שזה הנושא של התיאום הבין-משרדי, כי הוא נראה לנו האקוטי ביותר

גלעד קריב: נבקש שתכללו בבדיקה שלכם איתם את הסוגייה של 900 כיתות כוננות שהוקמו על ידי המשרד לביטחון לאומי, לא על ידי הצבא

גלעד קריב:  למיטב ידיעתו של חבר הכנסת סגלוביץ' ולמיטב ידיעתי, שם זה לא שיש תיאום לקוי

גלעד קריב:  שם מחולקים לא אקדחים, אלא רובים אוטומטיים בלי בדיקות עם המשרדים הרלוונטיים

מיקי לוי: אין כרגע נשק, כי נשיא ארצות הברית עצר חלק

גלעד קריב: יש, יש

גלעד קריב:  לא ראית את התמונה של הצל עם M16 ארוך ברחובות תל אביב?     

מיקי לוי: לא

מיקי לוי:  אוי ואבוי

גלעד קריב: אני אשלח לך מהאינסטגרם

מיקי לוי: תשלח לי

מיקי לוי:  יש מישהו מסביב לשולחן שרוצה בנושא הזה ספציפית? כי אני רוצה להעביר את רשות הדיבור

תומר רוזנר: כן, אדוני

מיקי לוי: כן, בבקשה, היועץ המשפטי

תומר רוזנר: אני רוצה להבהיר שני עניינים

תומר רוזנר:  ראשית, לעניין המכתב שנשלח על ידי השר לביטחון הפנים, העובדה שהוגשה עתירה לבית המשפט הגבוה לצדק, ופה אני מסכים עם חברי הכנסת, אינה יכולה למנוע המשך דיון בוועדה באותו נושא

מיקי לוי: אנחנו נרשום את זה בזימון הבא

תומר רוזנר: עתירות לבג"ץ מוגשות כמעט על כל עניין שנידון בכנסת, בין אם במהלך הדיונים ובין אם – וכמובן שכל הרשות מכבדת את חברתה

תומר רוזנר:  אבל, כפי שאמר חבר הכנסת קריב, קיומו של דיון בבית המשפט הגבוה לצדק אינו מונע, ואפילו ראוי שלא ימנע, מתן תשובות לוועדה על ידי גורמי הממשלה, בייחוד כשמדובר בנושאים שכבר נידונים על ידי הוועדה זמן רב

תומר רוזנר:  כמובן שאם נדרשת למדינה שהות לגיבוש עמדתה, היא צריכה לומר זאת לוועדה והוועדה תשקול מה ההשלכות של אותו נושא

תומר רוזנר:       הדבר השני שכמובן אני חייב לומר הוא שאין זה ראוי שנציגי ממשלה בכלל ונציגי המשרד לביטחון לאומי והמשטרה בפרט לא יתייצבו לדיון של הוועדה בנושא שנידון בדוח מבקר המדינה ובנושאים נוספים שקשורים לאותו עניין

תומר רוזנר:  כמובן שלאחר שיושב-ראש הוועדה הודיע שהנושאים שנידונים בעתירה לא יעלו לדיון כאן אילו היו מגיעים נציגי המשרד לביטחון לאומי, וכפי שאני שומע, יש נושאים לא מעטים שלא נידונים כלל בעתירה והוועדה מעוניינת לטפל בהם

תומר רוזנר:  אין זה ראוי שנציגי המשרד לביטחון לאומי ושל המשטרה יעשו דין לעצמם ולא יתייצבו לדיון

תומר רוזנר:       מובן שגם בהקשר הזה, יחד עם זאת, אני אומר, שדיוני הוועדה צריכים להיות מידתיים במובן הזה שאנחנו כבר מדברים על דיון רביעי בנושא

תומר רוזנר:  גם הנושא הזה של מידתיות הדיונים ושקילת המשך הדיונים במתחם הסבירות צריך להיות, צריך לתת סבירות לטיפול בנושא, וכמובן שראוי שהדברים ייעשו בתיאום עם נציגי הממשלה

מיקי לוי: בסדר

מיקי לוי:  עורך הדין תומר, האינטנסיביות, לכאורה

מיקי לוי:  בסך הכול, כל חודש וחצי, משהו כזה, עושים דיון מעקב, וחובתה של הוועדה לעשות דיון מעקב

מיקי לוי:  מה עוד, שגם הגיעו לדיון הראשון ופוצצו את זה מכל מיני סיבות, כי לא נוח להם

תומר רוזנר: לא, לא

תומר רוזנר:  שלא ישתמע שאני חושב שהוועדה נוהגת שלא כראוי

מיקי לוי: נהפוך הוא

תומר רוזנר: אני אמרתי שלעתיד לבוא, אני חושב שהוועדה צריכה להביא את הדברים האלה בחשבון

מיקי לוי: ככה חינכו אותי, ניהול מעקב אחרי החלטות

מיקי לוי:  אחרת, לא עשינו כלום

מיקי לוי:       ברשותכם, כל מי שיכול שיישאר

מיקי לוי:  משפחות החטופים, הנציגים, בני משפחה, לאלה שאיחרו, אני נוהג לפתוח את הדיונים שלי כל פעם בתזכור שזה היום ה-129 למלחמה, 134 שבויים וחטופים עדיין נמצאים בשבי החמאס

מיקי לוי:  כולנו מתפללים לחזרתם הביתה

מיקי לוי:  זה לא מספיק, התפילה

מיקי לוי:  אתמול במבצע הרואי של צה"ל, שב"כ והיחידה ללוחמה בטרור חולצו שני חטופים

מיקי לוי:  אני מכיר את היחידה היטב, שירתי שם חמש שנים כקצין

מיקי לוי:  אני מכיר את היכולות שלה

מיקי לוי:  זהו הישג טקטי

מיקי לוי:  זהו לא הישג אסטרטגי

מיקי לוי:  לכן עבודתנו לא תמה, שלנו כפוליטיקאים, כאישי ציבור, כמפקדי צבא, כממשלה, מי שנמצא בממשלה

מיקי לוי:  עבודתנו לא תמה

מיקי לוי:       מי רוצה להתחיל? בבקשה

מיקי לוי:  שאני אקח החלטות? מי הגיע ראשון? בבקשה

מיקי לוי:  אם אפשר להציג את ההקשר, ואחר כך כמה דקות, כי יש לנו מספר דוברים

מיקי לוי:  בבקשה

אליהו לנקין: ברשותך, יושב-ראש הוועדה, חבר הכנסת מיקי לוי, שמי אליהו ליבמן מקריית ארבע, אבא של אליקים ליבמן, בחור בן 24, אחרי צבא

אליהו לנקין:  היה חובש בגולני

אליהו לנקין:  היה בצוות האבטחה במסיבה בנובה

אליהו לנקין:  בשעות הבוקר, עד הצוהריים, מכל העדויות שאספנו, הוא טיפל בפצועים, חילץ נפגעים עד שנחטף יחד עם חברו איתן מור ורום ברסלבסקי

אליהו לנקין:       אנחנו פה, מבחינתי, חלק מהמשפחות, להגיד קודם כול תודה בכנסת ישראל לריבונו של עולם על הנס הגדול שקרה אתמול בלילה

אליהו לנקין:  זה לא קרה לבד

אליהו לנקין:  זה קרה על ידי שליחים מסורים, גיבורי חיל, לוחמי השב"כ, לוחמי הימ"מ, לוחמי צה"ל

אליהו לנקין:  שילוב הזרועות המנצח הזה הוא בא להעביר לנו מסר, לעם ישראל, שאנחנו חייבים להיות מאוחדים, גם אם אנחנו חושבים אחרת, בגישות שונות

אליהו לנקין:  אנחנו אחרי שבת מאוד מרוממת שעשינו עם מספר משפחות חטופים, דתיים וחילוניים ומסורתיים, ימין ושמאל

אליהו לנקין:  ממש שבת מאחדת

אליהו לנקין:       אני חושב שמגיע יישר כוח גם לראשי זרועות הביטחון שניהלו את המבצע הזה, גם ראש השב"כ, גם הרמטכ"ל וגם המפכ"ל

אליהו לנקין:  אנחנו רוצים גם להודות למי שנושא באחריות הכוללת לכל מה שקורה במדינת ישראל, גם מה שקרה לפני ה-7 באוקטובר, גם ב-7 באוקטובר, וגם מה שקורה בימים אלו

אליהו לנקין:  אנחנו לאחר ארבעה חודשים של בין ייאוש לתקווה, אבל עם הרבה תקווה והרבה אמונה, והבוקר הזה נתן לנו תקווה

אליהו לנקין:  וגם הזדמנות להודות לממשלת ישראל שקיבלה אחריות ולקחה על עצמה, נמנה חלק מהאנשים שנושאים באחריות, אם זה שר הביטחון יואב גלנט, אם זה השר בני גנץ מהקבינט הביטחוני, אם זה השר איתמר בן גביר שהימ"מ נתון תחת משטרת ישראל, אם זה השר גדי איזנקוט ואם זה ראש הממשלה בנימין נתניהו

אליהו לנקין:       לא תמה המלאכה

אליהו לנקין:  יש פה מיליוני אזרחי מדינת ישראל שבחרדה גדולה לקיומם, מה יקרה בימים הקרובים, אם חלילה ישוחררו עוד מחבלים, אם חלילה זה אומר שיהיו עוד פיגועים, אם חלילה זה אומר שיהיו עוד חטיפות

אליהו לנקין:  לכן אנחנו מאוד מאוד רוצים את הבן שלנו יחד עם כל החטופים, ואנחנו רוצים שזה יהיה מתוך קידוש השם, מתוך ניצחון צבאי

אליהו לנקין:  ההזדמנויות הצבאיות מביאות גם לניצחון עם ישראל, אבל גם לחילוץ החטופים

אליהו לנקין:  אנחנו יודעים ומרגישים את הזעקה שכל רגע שהם עדיין לא חזרו, זה ממש לא פשוט, זה מורכב

אליהו לנקין:  אבל מתוך אחריות לכל מדינת ישראל, אנחנו רוצים שזה יבוא מניצחון צבאי, ובעזרת השם, זה יביא גם את חילוץ החטופים וגם את הביטחון לכל אזרחי מדינת ישראל

אליהו לנקין:  תודה רבה

מיקי לוי: תודה רבה

מיקי לוי:  אני רק אזכיר שאלף איש שוחררו תמורת חייל אחד

מיקי לוי:  בבקשה, גברתי

עינב מוזס אורבך: אני מצטרפת, קודם כול, לתודה על שאתם נותנים שבוע אחרי שבוע למשפחות באמת לבוא לפה

עינב מוזס אורבך:  קוראים לי עינב מוזס אורבך

עינב מוזס אורבך:  אני הכלה, אבל מרגישה כמו הבת של גדי מוזס

עינב מוזס אורבך:  הוא נחטף מהבית שלו, מהמיטה שלו, מקיבוץ ניר עוז ב-7 באוקטובר, ובת זוגתו מזה 19 שנה לחיים נרצחה

עינב מוזס אורבך:  כמובן שיש לנו הרבה חברים ומשפחות שנרצחו ונחטפו

עינב מוזס אורבך:   אני רוצה להגיד שני דברים

עינב מוזס אורבך:  אני חושבת שאני נורא מצטרפת אליך, אליהו, בצורך שלנו להיות מאוחדים

עינב מוזס אורבך:  אני נורא שמחה שאנחנו יושבים אחד ליד השני, כי בוועדה הקודמת שהיינו הרגשתי את הריחוק הזה, שפורום תקווה יושב שם ואנחנו כאן, וזה בלתי נסבל, מבחינתי

עינב מוזס אורבך:  כמו שאני רואה את זה, אנחנו לא סותרים אחד את השני, ואני אגיד למה

עינב מוזס אורבך:  קודם כול, ברור שכולנו רוצים את היקירים שלנו פה

עינב מוזס אורבך:  ברור

עינב מוזס אורבך:       ראשי הביטחון וראש הממשלה בעצמו טוענים שהגענו להישגים צבאיים מרשימים, ואני מאמינה לזה

עינב מוזס אורבך:  אני חושבת שהגיע הזמן רגע לעצור ולהשיג את המטרה שהם הציבו כשנייה

עינב מוזס אורבך:  אני חשבתי, אנחנו חשבנו שהיא צריכה להיות ראשונה, והיא שחרור החטופים, כי אני מפחדת שלא נוכל לשחרר אותם בחיים

עינב מוזס אורבך:  אני לא רוצה שהבן שלך יחזור בארון ואני לא רוצה שגדי, ואני לא רוצה שהנשים שנאנסות שם יום-יום יחזרו עם תינוק בין הידיים

עינב מוזס אורבך:  אנחנו כבר בשבוע ה-19 להריון, אם וחס וחלילה הן נכנסו להריון

עינב מוזס אורבך:       לכן אני חושבת שזה לא סותר

עינב מוזס אורבך:  אני לא אשת ביטחון, ולכן בחודשים האלה התייעצנו ושמענו המון אנשי ביטחון מאוד מאוד בכירים מהמערכת, שאמרו לנו שלא צריכים, שחייבים לעצור את הלחימה, להוציא את החטופים, כי זה מה שיביא את הביטחון החברתי שלנו

עינב מוזס אורבך:  ואחר כך להמשיך להילחם בדרך כזו או אחרת שהמערכת הביטחונית יודעת להילחם בשביל לשנות את המציאות הביטחונית

עינב מוזס אורבך:  ההורים שלי גרים בקיבוץ ניר יצחק, זה מול רפיח

עינב מוזס אורבך:  נחטפה לי שם משפחה מהקיבוץ

עינב מוזס אורבך:  מי ששוחרר הבוקר הוא נחטף משם

עינב מוזס אורבך:  הם לא יוכלו לחזור לגור שם

עינב מוזס אורבך:  אני לא יכולה לחזור לבקר אותם, אם המצב הביטחוני לא ישתנה

עינב מוזס אורבך:  זה ברור

עינב מוזס אורבך:  אבל אני גם לא אוכל לחזור לחיות

עינב מוזס אורבך:  אני חיה במועצה אזורית אשכול, אם החטופים לא יחזרו, כי אני לא אהיה בטוחה שזה לא יקרה שוב

עינב מוזס אורבך:  לא משנה איזו הצלחה צבאית תהיה, זה לא ייתן לי את השקט, כל עוד אני לא יודעת שהמדינה עושה הכול בשביל להחזיר את החטופים אם פעם נוספת זה יקרה

עינב מוזס אורבך:       יש דברים שמערכה צבאית טובה ומוצלחת ככל שתהיה, לדעתי, לא יכולה להחזיר

עינב מוזס אורבך:  וזה את הביטחון החברתי והלאומי שלנו, את הערבות ההדדית, את ערכי העם היהודי, את האמון שאנחנו צריכים לתת שוב בממשלה ובצבא שלנו ואת מחויבות המנהיגים שלנו כלפי האזרחים, ולא רק כלפי ההישרדות הפוליטית

עינב מוזס אורבך:  אלו דברים שיחזרו רק אם החטופים שלנו יחזרו בחיים

עינב מוזס אורבך:  ה-7 באוקטובר הוא טראומה לכל עם ישראל, לא רק לנו

עינב מוזס אורבך:  לא מוטטו את מדינת ישראל, נכון? כביכול, אנחנו ממשיכים לפעול ונמשיך לפעול גם אם חס וחלילה זה עוד יקרה

עינב מוזס אורבך:  אבל זה רק נמשיך לחיות פיזית, לא נמשיך, לדעתי, להיות כחברה

עינב מוזס אורבך:  החברה שלנו שותתת דם

עינב מוזס אורבך:  החברה שלנו גוססת

עינב מוזס אורבך:  החברה שלנו מוכה

עינב מוזס אורבך:  אנחנו נוכל לשקם אותה רק אם החטופים יחזרו בחיים

עינב מוזס אורבך:  אחרת, אנחנו נחיה פה פיזית, אבל לא נחיה פה רוחנית ולא נחיה פה חברתית

עינב מוזס אורבך:       דבר אחרון, יש עוד אנשים שרוצים לדבר, שמעתי ככה על מה הוועדה כאן דנה

עינב מוזס אורבך:  גדי מעולם לא חשב שהוא צריך להחזיק נשק בבית שלו, כי הוא סמך על מערכת הביטחון, כמו כולנו

עינב מוזס אורבך:  כשב-7 באוקטובר התמונה הראשונה שלו שהחמאס העלה על הרשת, שהוא מוחזק על ידי שני חמאסניקים בתוך עזה, צועד יחף, הבעתה שהייתה בעיניים שלו, אחר כך גם שלנו, אמרה לנו הכול

עינב מוזס אורבך:  אני בטוחה שהוא נכנס לשם והוא לא האמין: איך אני אזרח ישראל נמצא פה עכשיו? אני בטוחה שהוא כבר 128 יום לא מבין איך ישראל עוד לא החזירה אותו

עינב מוזס אורבך:  אנחנו חייבים לעשות הכול

עינב מוזס אורבך:       דיברתם פה על כיתות כוננות ונשק

עינב מוזס אורבך:  אני גרה במועצה אזורית אשכול, ביישוב מה שנקרא 7

עינב מוזס אורבך: 2 ק"מ, שחוץ מהרבש"ץ נלקחו כל הנשקים מכיתת הכוננות, כי אין צורך, והיישוב לא יכול היה להגן על עצמו

עינב מוזס אורבך:  בקיבוץ ניר עוז, קיבוץ שגרתי בו הרבה שנים עם בעלי שהוא בן קיבוץ, וגדי, וההורים שלו ואחותו, עשרה אנשים בכיתת כוננות לא היו יכולים מול ההמון הרצחני שנכנס

עינב מוזס אורבך:  כולנו יודעים כבר, שירייה אחת מנשק של צה"ל לא נורתה שם, כי כשצה"ל הגיע לשם המחבלים כבר לא היו שם

עינב מוזס אורבך:  זה היה אחרי שש או שמונה שעות שהם עשו מה שהם רצו שם

עינב מוזס אורבך:       אני מרגישה שיש איזשהו ניסיון, ברור לי שזה מתוך דברים שאתם מאמינים בהם ושנציגי ציבור חלקם מאמינים בהם, מרגישה שזורעים פה פחד בקרב האזרחים בשבועיים האחרונים, שאם עכשיו המלחמה נעצרת, הצבאית, והחטופים חוזרים, זה עניין של זמן עד שה-7 באוקטובר הבא קורה

עינב מוזס אורבך:  אני חושבת שזה לא נכון, מעבר לזה שגם הרבה אנשי ביטחון אמרו לנו, כי מה שקרה ב-7 באוקטובר זה לא בגלל שסנוואר שוחרר

עינב מוזס אורבך:  לצערי, מישהו אחר היה מחליף אותו, אם הוא לא היה משוחרר, ולא כמות האסירים

עינב מוזס אורבך:  זה בגלל שאנחנו, מדינת ישראל, לא השכילה לשמור על הדרום, להתייחס ברצינות לכל אותות האזהרה, לדאוג שהכסף שעובר לשם, וידענו לאן הוא עובר וידענו מה עושים איתו, לא ימשיכו לעשות איתו את מה שעושים איתו; בגלל שלא היו מספיק אנשי צבא ששמרו על גבול דרום המדינה; ובגלל מיליון דברים אחרים שאנחנו נצטרך לעשות בדק בית ולבדוק

עינב מוזס אורבך:  אם חס וחלילה עוד ירצו לקום ולהרוג אותנו בכל דרך שהיא, הדרך למנוע את זה היא לא שחרור או אי שחרור האסירים

עינב מוזס אורבך:  זה בדק בית והפקת לקחים מה אנחנו, מה האחריות שלנו כמדינה, לעשות בשביל שזה לא יקרה

עינב מוזס אורבך:  תודה רבה

מיקי לוי: אני הבעתי את דעתי גם בעבר

מיקי לוי:  מדינת ישראל היא מדינה חזקה

מיקי לוי:  היא תדע לטפל בחמאס גם לאחר מכן ותדע להרוג ולרדוף את סנוואר באשר הוא, וזמנו יגיע

מיקי לוי:  אם החטופים יחזרו בארונות מתים, אבן הריחיים על כתפיה של החברה הישראלית, יהיה כאות קין לעד

עינב מוזס אורבך: אני מסכימה

מיקי לוי: זו דעתי האישית

מיקי לוי:  בבקשה

נעמה מור: אני אשמח להוסיף

מיקי לוי: מי הדוברת?     

נעמה מור: אני

מיקי לוי: בבקשה, גברתי

מיקי לוי:  רק תגידי את השם ואת ההקשר

נעמה מור: אני נעמה מור, בת 19

נעמה מור:  אני בת דודה של איתן מור שנחטף מהמסיבה בנובה, והוא כבר יותר מדי זמן לא בבית

נעמה מור:  אני מתגעגעת מאוד לאיתן וכואבת, וכל המשפחה בטרגדיה

נעמה מור:       אבל אנחנו משפחה אחת מתוך 10 מיליון אזרחים שחיים כאן, ויש לנו עליהם אחריות לאומית

נעמה מור:  מחבלים שמשוחררים חוזרים לפגע, על זה אין דיון בכלל

נעמה מור:  אני חושבת שאם מדינת ישראל לא תשנה את דפוס ההתנהגות הצבאי והמדיני שלה, אני לא רואה סיבה שה-7 באוקטובר לא יחזור על עצמו

נעמה מור:  אני חושבת שזה מתחיל מהגברת הלחץ הצבאי על חמאס, וזה ממשיך, והפסקת הסיוע ההומניטרי

נעמה מור:  אני חושבת שעל זה יש קונצנזוס, להפסיק את הסיוע ההומניטרי הזה כמה שיותר מהר, כי זה פוגע גם בחיילים שלנו

נעמה מור:  ברגע שמספקים תרופות ואוכל והומניטריה לאויב, זה פוגע בכולנו

נעמה מור:  וזה נגמר בלהפסיק ליפול לתכתיבים של נאצים

נעמה מור:       אני בשבוע שעבר שמעתי את המשפט: "חמאס דחה את ההצעה, חמאס דחה את העסקה"

נעמה מור:  זה משפט שלא יכול להיאמר יותר

נעמה מור:  חמאס צריך ליפול על הרגליים ולהתחנן, להתחנן שנפסיק

נעמה מור:  זה מה שצריך להיות

נעמה מור:  זאת המציאות החדשה שצריכה להתקיים

נעמה מור:       אני התחלתי שנת שירות בשער הנגב, במועצה של אופיר ליבשטיין, זכרונו לברכה, ואני ראיתי את המקום וחוויתי את הקהילה

נעמה מור:  קהילה מדהימה, כולכם

נעמה מור:  ואני מאוד רוצה שכולם יחזרו לשם כמה שיותר מהר

נעמה מור:  וכל המטרות של המלחמה הזאת צריכות להיות מושגות אותן כמה שיותר מהר

נעמה מור:  את כל הדברים שאמרתי עכשיו צריכים לעשות מתוך אחריות לאומית, והחלטות מהסוג הזה מקבלים מהשכל, ולא מהרגש, ויש המון רגש

נעמה מור:  וזהו

נעמה מור:  תודה

מיקי לוי: תודה רבה

מיקי לוי:  כן, בבקשה

אסתר הרליץ: אני מתנצלת

מיקי לוי: את לא צריכה

מיקי לוי:  זכותך לעשות מה שאת רוצה

אסתר הרליץ: לא

אסתר הרליץ:  אני צריכה להגיע לאיזשהו מקום אחר, בגלל זה אני אדבר ממש בקצרה

מיקי לוי: מה שאת רוצה

אסתר הרליץ: שמי אתי

אסתר הרליץ:  אני פה עם אחותי, אורלי

אסתר הרליץ:  אנחנו דודות של איתי חן

אסתר הרליץ:  איתי חן הוא חייל שהיה בבסיס, נלחם והופקר

אסתר הרליץ:  זו החובה שלכם להחזיר אותו

אסתר הרליץ:  אני לא משתייכת ליש תקווה, ממש לא

אסתר הרליץ:  אנחנו מהצד ההפוך

אסתר הרליץ:  מכבדת את הדעה שלהם ואת מה שהם אומרים

אסתר הרליץ:  אבל אנחנו לא שם

אסתר הרליץ:  אני מאוד רוצה להאמין למה שאמרת, שמה שקרה אתמול זה היה אסטרטגי בלבד

מיקי לוי: לא

מיקי לוי:  לא אמרתי את זה

אסתר הרליץ: טקטי, סליחה

אסתר הרליץ:  טקטי

מיקי לוי: ההבדל הוא מהותי

אסתר הרליץ: אני מאוד רוצה להאמין לזה, כי המחשבות שלי הולכות למקום אחר

אסתר הרליץ:  אני מאוד מקווה שזה לא נכון

מיקי לוי: לכן אני אומר שזה טקטי, ואסור לנו להתבשם מהעניין הזה

מיקי לוי:  כל הכבוד, תודה רבה

מיקי לוי:  זה טקטי נקודתי

מיקי לוי:  זה לא אסטרטגי

מיקי לוי:  אני רוצה לראות פעילות אסטרטגית

אסתר הרליץ: אני מתחברת פה לכל התודות, גם של אליהו

אסתר הרליץ:  התודות מגיעות, אבל זה לא מספיק

אסתר הרליץ:  כל עוד הם לא יחזרו לכאן בריאים, שלמים, חיים, לא מגיע לכם גם לישון

אסתר הרליץ:  מגיע לכם להיות כמונו, להיתקע ב-7 באוקטובר, כי אנחנו עדיין שם

אסתר הרליץ:  אז תודה לך, חבר הכנסת מיקי

אסתר הרליץ:  אני אתן לך את הכבוד, אני פשוט, אני חייבת להגיע למקום אחר

אסתר הרליץ:  אז אני מתנצלת

אסתר הרליץ:  תודה

אסתר הרליץ:  תודה שהקשבתם

מיקי לוי: תודה לך

מיקי לוי:  כן, בבקשה

תומר גני לוין: שמי תומר גני לוין

תומר גני לוין:  אני בן קיבוץ נירים, בוגר בבית הספר "מעלה הבשור"

תומר גני לוין:  "מעלה הבשור" הוא בית הספר המשותף של הקיבוצים והמושבים בנגב המערבי

תומר גני לוין:  ב-7 בחודש ההוא התבשרנו ש-102 יקירים ויקירות שלנו מקהילת בית הספר נחטפו

תומר גני לוין:  102

תומר גני לוין:  אני לא אעשה פה Name Dropping

תומר גני לוין:  מורים, מורות, ילדי בני קבוצה שלנו, הורים של בני קבוצה שלנו, אבות, אימהות, חברי קיבוץ, חברי קהילה, אנשים שחיינו יחדיו לאורך שנים

תומר גני לוין:  הילדות שלי, הנערות שלי, הבגרות שלי הן משם

תומר גני לוין:  102

תומר גני לוין:       כששואלים אותי ברחוב מדי פעם: לאיזו משפחה מהחטופים אתה שייך? אני אומר: תבחר איזה שם שאתה רוצה

תומר גני לוין:  יזהר ליפשיץ, הבן של עודד ליפשיץ ששם, הוא בן קבוצה שלי, הוא אח שלי

תומר גני לוין:  לא יכול להסביר את זה אחרת

תומר גני לוין:  אני בן קיבוץ נירים

תומר גני לוין:  האם זה ברור לאיזה משפחה אני שייך?      אני רוצה לדבר על שני דברים שמרגישים לי משמעותיים, מעבר למה שנאמר כאן, שאני לא חושב שיש פה – אני שמעתי מלא מלא מילים, המון מילים, ומסכים עם כולן

תומר גני לוין:  אחד, הייתי מבקש ברשותך, מיקי, אני שומע את הרגישות שבך שמעוררת בי השראה, חטופים, החטופים שייכים לסנוואר

תומר גני לוין:  הוא חטף אותם

תומר גני לוין:  לנו הם היקירות והיקירים

תומר גני לוין:  בבקשה, להפסיק לקרוא להם חטופים

תומר גני לוין:  הם לא החטופים שלנו

תומר גני לוין:  הם היקירים והיקירות שלנו

תומר גני לוין:  לשפה יש משמעות

תומר גני לוין:  למילה יש עוצמה

תומר גני לוין:  נתחיל לקרוא להם יקירים ויקירות

תומר גני לוין:  אני רוצה להאמין שזה יביא לנו את האומץ והגבורה הנדרשים בשביל לעשות מעשים מאוד מאוד מורכבים וקשים

תומר גני לוין:  ליקירים ויקירות זה סיפור אחד

תומר גני לוין:  חטופים

תומר גני לוין:  פדיון שבויים, לפדות שבויים איננו אומר לשלוח גייסות פודי שבויים

תומר גני לוין:  פודי שבויים, זאת אומרת שאנחנו צריכים לשלם, לקנות אותם חזרה בזהב וביהלומים, ביד שלנו או בכליה

תומר גני לוין:       מה שנדרש, לפדות אותם

תומר גני לוין:  אי-אפשר להציל אותם

תומר גני לוין:  הלילה האחרון הוא לילה יוצא דופן, יקר מפז

תומר גני לוין:  ללא ספק, שתי משפחות מקהילתנו בקיבוץ ניר יצחק זכו ליקר מפז

תומר גני לוין:  צר לי להיות איש איוב, שבאותה נשימה אני לא יכול לא לראות אותן, את אותן שתי משפחות, שחס וחלילה, אם אכן אני איש בשורות רעות, נתבשר כולנו, אם ברגעים אלו או בשעות הקרובות או בימים הקרובים יהיה איש רע נורא שאוחז ביקירים שלנו, אותם 134, וישלח לנו תמונות וסרטים על המחיר שהוא החליט לנקוב נגד אלה שחטפנו לו

תומר גני לוין:  מה יקרה עם אותן שתי משפחות מניר יצחק, שחס וחלילה, תמורת הצלתם של יקיריהם יש מי שישלם מחיר יקר מפז?     אנחנו עוסקים עם חבורה של רעים נורא

תומר גני לוין:  משחקים באש ובלבבות של אנשים

תומר גני לוין:  אני מבקש ממש להיות – אני מנסה לדמיין את מי שקיבל את ההחלטה לשלוח את חיילינו לעשות את המשימה הזאת

תומר גני לוין:  הוא ידע לומר לעצמו שאם חס וחלילה יעברו שעות או ימים ויהיה מי מהמשפחות האלו שישלם את המחיר, שמישהו ינקוב שאין לנו יד עליו עכשיו

תומר גני לוין:  האם הוא לקח את זה בחשבון והשכיל לומר: אנחנו נשלם את המחיר? אני רוצה לומר כאדם שמנסה להיות מוסרי עד כמה שאפשר, זה לא מסתדר, מיקי

תומר גני לוין:  הדרך היחידה, לא כבעל מקצוע, סגן אלוף בחיל האוויר, לא הופך אותי להיות בעל מקצוע איך משחררים חטופים – כל בעל מקצוע בעולם שנשאל אותו, שעוסק במקצוע הזה, מהי הדרך לשחרר שבויים, 134, בהנחה שיש לנו רצון שנשחררם בחיים, אף אחד בעולם, למעט אלה שנגועים בצורה כזאת או אחרת, באיזושהי עננת אשמה או חדלון, משהו כזה, להניח אותם בצד, כל אותם בעלי מקצוע שנקיים מזה, אף אחד מהם לא יאמר שהדרך לשחרר אותם בחיים היא דרך הזרוע, אלא רק במחיר התשלום

תומר גני לוין:       אני בכוונה לא משתמש במילה משא ומתן, כי אין פה משא ומתן

תומר גני לוין:  משא ומתן אומר שיכול להיות שהצד השני יבחר להגיד לא, ולראייה

תומר גני לוין:  ואז מה זה אומר? הם נשארים שם? לכן זה לא משא ומתן

תומר גני לוין:  אנחנו צריכים לבחור, אנחנו, החברה, הציבור, העם

תומר גני לוין:  לבחור שאנחנו משלמים את המחיר הנדרש בשביל להחזיר אותם הביתה

תומר גני לוין:  וזה לא משא ומתן

תומר גני לוין:  אנחנו צריכים לנקוב במחיר שמבטיח שהם חוזרים הביתה

תומר גני לוין:  וזה האומץ הגדול שנדרש ממקבלי ההחלטות

תומר גני לוין:  מזמין אותנו, הציבור, לתת למקבלי ההחלטות את האומץ לעשות את זה

תומר גני לוין:  זאת האחריות הציבורית המשותפת שלנו

תומר גני לוין:       זמן אין

תומר גני לוין:  אני בזה אסיים

תומר גני לוין:  זמן אין

תומר גני לוין:  כל רגע שעובר, ברור לכולנו, המחיר שלו הוא לא רוורסיבילי

תומר גני לוין:  אז ממש ממש תודה, מיקי, על המרחב שנתן אפשרות לבטא את המילים האלה

תומר גני לוין:  תודה

מיקי לוי: זה מגרה אותי לספר לך סיפור אישי, אבל כנראה שאני אשתוק בשלב זה

מיקי לוי:  תודה רבה שבאת

מיקי לוי:  תודה רבה על המילים החמות

מיקי לוי:  לא פשוט לנו

מיקי לוי:  אני עצוב, אז אני אספר לך, בגלל שאף אחד לא שומע עכשיו, ואנחנו לא בשידור

מיקי לוי:  אני בן למשפחה שכולה

מיקי לוי:  אחי נהרג על גבול הירדן

מיקי לוי:  המחבל נתפס

מיקי לוי:  כעבור מספר שנים אני בקנדה, הטלפון מצלצל, ראש הממשלה על הקו, מבקש ממני לשחרר את המחבל שהרג את אחי

מיקי לוי:  אני אומר לו: למה אני צריך להסכים? אתה ראש ממשלה

מיקי לוי:  אז הוא אומר לי: יש אינטרסים של מדינת ישראל שאני לא יכול לפרט לך

מיקי לוי:  מי אני שאני אעמוד מול אינטרסים של מדינת ישראל, והאינטרסים של מדינת ישראל הוא להחזיר אותם עכשיו

מיקי לוי:  אמרתי לו: תשחרר

מיקי לוי:  תמורת אינטרסים של מדינת ישראל, לא משהו שאני יכול למדוד

מיקי לוי:  עד היום אני לא יודע מה האינטרסים

מיקי לוי:  והמחבל שוחרר תמורת אינטרסים, משהו שאני לא יכול למדוד אותו

מיקי לוי:  עד היום

מיקי לוי:  גם לא עניין

מיקי לוי:       ולכן אני אומר שכששחררו 1,000 תמורת אחד, מישהו צריך לחשוב מחוץ לקופסה

מיקי לוי:  כמו שאמרתי בפתיח, אני לא יודע אם אתה שמעת, אני קיצרתי את הסיפור האישי שלי, אם הם יחזרו בארונות מתים, מדינת ישראל לא תוכל לשאת את אבן הריחיים על צווארה לעולמי עד

עינב מוזס אורבך: לגמרי

מיקי לוי: כן, בבקשה

מיקי לוי:  יש עוד מישהו? פתאום הפכתי להיות כאן – יש עוד מישהו?     

עינב מוזס אורבך: אבל תודה לך שאתה נותן בנו תקווה, שגם במקום המכובד הזה יושבים אנשים שהאנושיות והערכים והמוסר הם עדיין נר לרגליהם

עינב מוזס אורבך:  תודה

תומר גני לוין: אולי מילה קטנה אחת

תומר גני לוין:  תשומת לב, בבקשה

תומר גני לוין:  זו פעם שנייה שאני פה

תומר גני לוין:  הייתי בשבוע שעבר לכמה שעות, ועכשיו שוב, כי הרגשתי שיש פה משהו שמלווה ותומך במשפחות שלנו

תומר גני לוין:  וזה שווה הכול, גם אם בסופו של דבר אני לא יודע מה יצא מזה

תומר גני לוין:  אני מזמין אותנו להתבונן

תומר גני לוין:  החוויה האישית שלי כאזרח במדינת ישראל, אחרי 59 שנה, עוד רגע, שיש הפרדה שאני לא יודע, יש עם, אנחנו עם ממש ממש חזק

תומר גני לוין:  ממש חזק

תומר גני לוין:  ולצערי הרב, אני אומר את זה, אני נלחם, כאילו 33 שנה איש ביטחון כזה

תומר גני לוין:  אבדה לי המדינה

תומר גני לוין:  יש עם ויש מדינה

תומר גני לוין:  איפה העם של המדינה או איפה המדינה של העם?      

מיקי לוי: העם קיים

תומר גני לוין: העם קיים

תומר גני לוין:  איפה המדינה של העם? זה בפתחנו ביחד, אני חושב, למצוא את הדרך

מיקי לוי: אז אני אגיד משהו על המדינה, שאני אומר תמיד לאורחים מחוץ לארץ

מיקי לוי:  לא תמצא כנראה מדינה או עם שחווה כל כך הרבה מלחמות וסבבים ב-75 שנות הקמתו, כולל מלחמת השחרור

מיקי לוי:  חזרנו הנה אחרי אלפיים שנה, אלפיים שנות גלות

מיקי לוי:  75 שנה הקמנו את המדינה הזו

מיקי לוי:  אבותינו, אבי היה איש מחתרת, ישב בכלא שנתיים

מיקי לוי:  החינוך שקיבלתי הוא חינוך של אצ"ל, אבל משהו קרה לי בהמשך

מיקי לוי:  וחזרנו הנה לא כדי לאבד את המדינה פעם נוספת

מיקי לוי:  אין לנו לאן ללכת

מיקי לוי:  אין לנו לאן ללכת

עינב מוזס אורבך: איבוד מדינה זה לא רק איבוד צבאי או טריטוריאלי

עינב מוזס אורבך:  איבוד מדינה היא גם איבוד של ערכים וחברה

מיקי לוי: אני מסכים איתך

עינב מוזס אורבך: אני רואה פה את כל השלטים: ביטחון חברתי, ביטחון לאומי

עינב מוזס אורבך:  אי-אפשר להשיג אותו רק במערכה

מיקי לוי: אני מסכים איתך

עינב מוזס אורבך: אני יודעת

עינב מוזס אורבך:  אני מחזקת את דבריך

עינב מוזס אורבך:  אי-אפשר במערכה צבאית רק להשיג את זה, אי-אפשר

מיקי לוי: על מה שאמרתי אפשר עוד לבנות הרבה מאוד לבנים שכל אחד עם תובנה נפרדת בהמשך למה שאמרת

מיקי לוי:  אין לזה גבול

מיקי לוי:  אבל אני לא מוכן לאבד אותה

תומר גני לוין: אחנו בסוף חומה אחת

תומר גני לוין:  המון המון לבנים

תומר גני לוין:  אם לא היינו אוסף של לבנים, אז לא היינו

תומר גני לוין:  והעושר הזה שקיים פה סביב השולחן הזה מבטא את העושר של הלבנים שאנחנו, כל אחד מביא את חלקו לתוך החומה הגדולה הזאת

תומר גני לוין:  תודה, מיקי

מיקי לוי: תודה לכם

מיקי לוי:  מהדיון הקודם נשארה לי איזו בקשה מיוחדת של יוזמות אברהם

מיקי לוי:  אני לא עושה את זה בדרך כלל

פלורינה הלמן לוין: גם שדולת הנשים

מיקי לוי: מה?     

פלורינה הלמן לוין: גם שדולת הנשים

מיקי לוי: וגם שדולת הנשים

מיקי לוי:  לכל אחד שתי דקות, לא יותר

יונתן אריה: פחות

יונתן אריה:  תודה

יונתן אריה:  אני יוני אריה, מנהל מיזם קהילות בטוחות בארגון יוזמות אברהם

יונתן אריה:  הבאנו לפה פשוט נתונים חדשים רלוונטיים לתגובה של האגף לרישוי כלי ירייה, לשאילתה של חברת הכנסת נעמה לזימי שבו הם מדווחים שמספר בקשות הנשק שנבדקו ואושרו על ידי מה שנקרא חמ"ל המתגברים הוא הרבה יותר גדול מאלה שנבדקו ואושרו על ידי אגף כלי ירייה

יונתן אריה:  כלומר, 39,000 בקשות אושרו על ידי החמ"ל לעומת 7,500 על ידי עובדי האגף

יונתן אריה:  זה אומר 84% על ידי החמ"ל

יונתן אריה:  אם המספרים היו הפוכים ובלי הקלה בתבחינים, אז ממילא

יונתן אריה:  אבל לאור מה שאנחנו יודעים, בהמשך לדברים פה, על הדרך הלא מקצועית, בלי ראיונות פרונטליים, במנהל לא תקין, ויכול להיות שגם בצורה לא חוקית, שהחמ"ל הזה עבד, אנחנו חושבים - - -     

מיקי לוי: מה זאת אומרת? הוא עבד בצורה בלתי חוקית

יונתן אריה: כן

מיקי לוי: זה התברר פה בוועדה

יונתן אריה: אז בהמשך לזה, אני חושב שהמספרים האלה צריכים להפחיד אותנו

יונתן אריה:  כמו שאמרתי בדיון קודם, נשק יכול להגן ולהציל חיים, אבל הוא יכול גם להוות איום וסיכון לחיי אדם, ובמיוחד על אוכלוסיות פגיעות

יונתן אריה:  הדאגה העיקרית שלנו היא שאנשים שקיבלו נשק בהליך לא תקין, שאולי הם מקורבים או מחזיקים בעמדות פוליטיות קיצוניות, אולי חברים באחת הקבוצות החמושות שהתארגנו לאחרונה בכמה ערים בישראל, והמשטרה לא מפקחת עליהם, שידם תהיה קלה מדי על ההדק והם ישתמשו בזה במכוון ובטעות נגד אזרחי המדינה הערבים, ויובילו לפגיעה בחיי חפים מפשע

יונתן אריה:  תודה רבה

מיקי לוי: יש לי את הטבלה הזו, קיבלתי אותה גם כן

מיקי לוי:  ברשותך, אנחנו נדפיס ונעביר לך

מיקי לוי:  יש שם נתונים מאוד מעניינים

מיקי לוי:  אם תבקשו, זה יקל עליכם

מיקי לוי:  בסדר?      

בן נון: נבקש

מיקי לוי: אנחנו ניתן לכם אותם

מיקי לוי:  כן, שדולת הנשים, בבקשה

הודיה מויאל: שלום

הודיה מויאל:  תודה רבה, כבוד היושב-ראש, על הדיון

הודיה מויאל:  אני הודיה מויאל, משדולת הנשים

הודיה מויאל:  אנחנו באמת נמצאים ארבעה חודשים מתחילת הלחימה, ויש עליה דרמטית במספר של המתחמשים

הודיה מויאל:  אני לא אכנס להליך שהיה

הודיה מויאל:  אנחנו מבינות את התחושה של הפחד וחוסר הביטחון האישי

הודיה מויאל:  אבל מצד שני, אני בטוחה שאף אחד לא רוצה ומעוניין שהנשק יגיע לידיים הלא נכונות

הודיה מויאל:       בגלל זה, אני רוצה לדבר על לקונה שיש כיום בחוק שאנחנו מדברות עליה כבר מתחילת הלחימה, והיא העובדה שמשרד הרווחה לא מעורב באופן ישיר בהליך מתן רישיונות לנשיאת נשק

הודיה מויאל:  משרד הרווחה הוא לא גורם קובע ולא גורם ממליץ בהליך קבלת הרישיון

הודיה מויאל:  זו לקונה מאוד משמעותית

הודיה מויאל:  היא עלולה להביא לזה שיינתנו רישיונות לאנשים שנשקפת מהם מסוכנות, לאנשים שיכולים להוביל לפגיעה בחיי אדם, ובמיוחד בהקשר של אלימות במשפחה, ובפרט נגד נשים וילדים

הודיה מויאל:  אנחנו נמצאים כבר ארבעה חודשים בתוך האירוע הזה, ועדיין לא נמצא לזה פתרון

הודיה מויאל:  משרד הרווחה והמשרד לביטחון לאומי צריכים להתממשק יחד ולהפוך את משרד הרווחה לגורם קובע וממליץ מי יכול לשאת נשק ומי לא

הודיה מויאל:  יש להם היום נתונים, למשרד הרווחה, שאין למשרד לביטחון לאומי

הודיה מויאל:  יש נשים שמפחדות להגיע למשטרה ומגיעות למרכזים למניעת אלימות במשפחה

הודיה מויאל:  תודה

מיקי לוי: משרד המשפטים, אני לא יודע לפני לפתור את מה שהיא אמרה

מיקי לוי:  זאת אומרת, לא בטוח שמשרד הרווחה צריך לבוא ולקבל החלטה על הכלל

מיקי לוי:  הוא לא יצא מזה

מיקי לוי:  אם יהיו 200,000 בקשות, הוא לא יבדוק 200,000

מיקי לוי:  אולי אפשר איכשהו להסתנכרן עם הרשימות שלו

מיקי לוי:  הרי הם לא עשרות אלפים

בן נון: קודם כול, נמצא פה מר סאיד תלי, שהוא הנציג הרלוונטי ביותר ממשרד הרווחה

בן נון:  כרגע בחוק כלי ירייה, שהוא חוק ישן מ-1949, אין מעמד פורמלי בשלב הגשת הבקשות למשרד הרווחה

בן נון:  כן יש אפשרות, וסאיד יתקן אותי או ידייק אותי, אם אני טועה, אבל בעצם לאדם שכבר יש לו רישיון נשק, שנושא נשק ברישיון, אם יש מידע רלוונטי מבחינת משרד הרווחה לגבי משפחה או אישה שמטופלים באחד ממרכזי הטיפול האלה, אז בעצם הם כן מחויבים להעביר את המידע הזה בעצם לאגף רישוי כלי ירייה

בן נון:  אבל אין את ההסדרה הזאת שנוגעת לשלב הגשת הבקשות

בן נון:  ויש עבודה משותפת של משרד הרווחה

בן נון:  זה עלה גם בדיונים בוועדות אחרות, הנושא הזה

בן נון:  אבל אולי כדאי לשמוע את הדברים מפי נציג משרד הרווחה

מיקי לוי: בבקשה

מיקי לוי:  היא העלתה איזו נקודה שלא דנו בה

סאיד תלי: שלום לכולם

סאיד תלי:  אני סאיד תלי, מנהל תחום טיפול באלימות במשפחה במשרד הרווחה, או ממונה הערכת מסוכנות במשרד

סאיד תלי:  אז נכון, קודם כול, יש בהמשך כמובן לכל ההתפתחויות והיקף הפניות מה-7 באוקטובר, אז יש עלייה בפניות אלינו

סאיד תלי:  לכן הוקם צוות משותף עם אגף כלי ירייה, וגם המשטרה יושבת שם, ועל הפרק כמה דברים

סאיד תלי:  קודם כול, כן להיות גורם ממליץ גם לגבי בקשות

סאיד תלי:  כמובן אני מדבר על מקרים שכן מטופלים אצלנו

סאיד תלי:  זה דורש תיקון חקיקה, אבל זה בעצם הדבר שאנחנו כרגע מקדמים אותו

סאיד תלי:      אז שנהיה מעורבים בבקשות, ולא רק במחזיקי כלי ירייה בפועל

סאיד תלי:  והדבר השני הוא כן לשפר את ההתממשקות ואת דרכי העבודה, שתהיה לנו גישה, הרשאה למערכת הקיימת, שנוכל לדווח, לא כמו שדיווחנו בעבר

סאיד תלי:  אז אלה דברים שנמצאים בתהליך מתקדם בהובלה של הנהלת המשרד

סאיד תלי:  אז אני מאמין שבעניין של שבועות קרובים אנחנו כבר נהיה עם ההצעה גם לתיקון החקיקה וגם לשיפור הממשק הקיים

סאיד תלי:  אלה הדברים שבעצם אני יכול למסור

מיקי לוי: תודה

מיקי לוי:  כן, הממ"מ רוצה להשכיל אותנו במשהו?     

אורלי אלמגור לוטן: לא

אורלי אלמגור לוטן:  רק בהמשך למה שסאיד אמר, שלוש הערות או שאלות קטנות, חלקן נאמרו בדיונים אחרים, אבל לא פה, לדעתי

אורלי אלמגור לוטן:  קודם כול, כמו שסאיד דיבר על שיפור העבודה בתוך משרד רווחה, אז באמת מהנתונים שאנחנו רואים מהשנים האחרונות, יחסית מועברים מעט דיווחים של עובדים סוציאליים, מעט מאוד הודעות מטפל לממונה על הערכת מסוכנות

אורלי אלמגור לוטן:  וגם מה שמגיע לממונה על הערכת מסוכנות במשרד רווחה כמעט ולא עובר הלאה

אורלי אלמגור לוטן:  אז כאן העלינו השאלה האם כל העובדים הסוציאליים מספיק מכירים את זה והאם יש להם את כל המידע שהם צריכים כדי בכלל לדעת שהם צריכים להעביר הודעת מטפל על המסוכנות, זה דבר ראשון

סאיד תלי: אולי עדיף שאני אענה שאלה-שאלה, אם זה שלוש שאלות

סאיד תלי:  תחליטו

אורלי אלמגור לוטן: לא

אורלי אלמגור לוטן:  אבל שתי קצרות יותר

אורלי אלמגור לוטן:  דבר שני, מה שנאמר פה באמת, אני לא יודעת אם זה נאמר כשהייתי בחוץ, זו הייתה אחת ההמלצות של דוח ועדת רונן של משרד לביטחון פנים בזמנו, באמת לשפר את הממשקים מול משרד הרווחה ולהכניס אותם כבר בשלב של בקשות לרישוי כלי ירייה

אורלי אלמגור לוטן:  ואז שאלה לסאיד, אחד הדברים שהעלינו בדיון קודם, נדמה לי בוועדה לקידום מעמד האישה, היא אחת את הבעיות שמשרד הרווחה מעלה או האתגרים, זה שחסר לו כוח אדם כדי לעשות את הבדיקות האלה כבר בשלב הגשת הבקשה, בעיקר כשמדובר בכאלה היקפים גדולים של בקשות

אורלי אלמגור לוטן:  אז העלינו שאלה אם יש אפשרות לעשות, לפחות בשלב הסינון הראשוני, בדיקה מול מי שמוגדרים במערכת שיש שלהם נזקקות בשירותי הרווחה בהקשר של אלימות במשפחה, לא נזקקות באופן כללי

אורלי אלמגור לוטן:  צריך להבין שבשדות שלהם יש נזקקות מוגדרת של מוכרות לרווחה על רקע אלימות במשפחה, והעלינו שאלה האם זה יכול להיות איזשהו כלי לעשות איזשהו סינון ראשוני, אם רוצים לבדוק מסה של בקשות

אורלי אלמגור לוטן:  תודה

סאיד תלי: אז אתייחס לשאלה הראשונה

סאיד תלי:  קודם כול, צריך להדגיש פה שמשרד הרווחה הוא רשת הביטחון השלישית

סאיד תלי:  כלומר, מרבית המטופלות שלנו שנמצאות באיום ויש נשק, אז בוודאי שכשישנה תלונה במשטרה או שאין תלונה במשטרה ואנחנו כמובן מלווים וממליצים לפנות למשטרה, אז זה כבר בעצם רשת הביטחון הראשונה

סאיד תלי:  ויכול להיות שגם יש פנייה לבית המשפט, ואנחנו בודקים את זה

סאיד תלי:  הרי כשאנחנו מטפלים באישה, אנחנו בודקים את כל המכלול, הטיפול הוא יותר הוליסטי, וזה לא רק כן לקחת נשק, לא לקחת נשק

סאיד תלי:  זה הרבה יותר רחב מזה

סאיד תלי:  יכול להיות שהיא בכלל תופנה למקלט

סאיד תלי:  הרבה דברים אחרים יכולים להיעשות

סאיד תלי:       אז איפה אנחנו בעצם היחידים שיכולים כן או לא לדווח? ורק אנחנו בעצם הגורם האחראי, וכשהיא לא רוצה ללכת לבית המשפט, זכותה כמובן, לא נוכל לעשות שום דבר, או לא רוצה להגיש תלונה במשטרה

אורלי אלמגור לוטן: אלה המון נשים

אורלי אלמגור לוטן:  כן

אורלי אלמגור לוטן:  סאיד, אני חייבת להעיר

אורלי אלמגור לוטן:  בזמנו הוועדה הבין-משרדית וגם נציגי המשטרה, אם אני זוכרת נכון את הנתונים, ותתקן אותי, אלה נתונים מלפני כמה שנים שנבדקו על נשים שנרצחו, אם אני זוכרת נכון, שליש מהנשים שנרצחו על ידי בן זוג היו מוכרות למשטרה לפני הרצח, וחצי היו מוכרות לרווחה

אורלי אלמגור לוטן:  תקן אותי, אם אני טועה, כי אני אומרת את זה מהזיכרון

אורלי אלמגור לוטן:  ואז זה אומר שיש כאן איזושהי דלתא של נשים שהיו מוכרות לרווחה ולא היו מוכרות למשטרה, גם אם הייתה חפיפה ברוב הנשים

סאיד תלי: אז אני רק אשלים

מיקי לוי: קצר וקולע

מיקי לוי:  כי בדרך כלל אני לא מרשה פינג-פונג אצלי

סאיד תלי: אני יודע

סאיד תלי:  בסדר גמור

סאיד תלי:  אני פשוט, כי זה נושא אחר

סאיד תלי:  זה נושא אחר לגמרי

סאיד תלי:  גם כשהיא מוכרת ברווחה, זה לא אומר, דרך אגב, שהיא מוכרת ברווחה במרכז לאלמ"ב

סאיד תלי:  רווחה זה המון המון המון תחומים

סאיד תלי:  לכן, עוד פעם, אני יכול לפרט, כי אני מכיר את כל המקרה של הנרצחות

סאיד תלי:  אבל חלקן מוכרות ברווחה

סאיד תלי:  רק עכשיו דנו במקרה של אישה שהייתה מטופלת סביב עניינים שקשורים בבן שלה, רצף אוטיסטי

סאיד תלי:  לא שואלים למה בכל זאת לא עלה העניין הזה, שהיא בכלל מאוימת באלמ"ב, ולמה היא לא העלתה את זה

סאיד תלי:  יש לא מעט שאלות

סאיד תלי:  אבל אני פשוט לא רוצה להיכנס לזה

סאיד תלי:       עכשיו, לגבי למה יש דיווחים מעטים? בין היתר, כן, כי נעשה פחות ריענון ופחות הטמעה

סאיד תלי:  עכשיו, מאז המלחמה ועד היום, נעשו כמה וכמה הטמעות בקרב כל המרכזים

סאיד תלי:  אני לא אומר שזה בהכרח יביא תוצאות של עלייה

סאיד תלי:  אבל אני כן רואה שיש יותר פניות

סאיד תלי:  ואנחנו נמשיך לעשות את זה

סאיד תלי:  זה החלק הראשון

סאיד תלי:      לגבי הבקשות, כשאנחנו מדווחים, אנחנו לא מדווחים שיש לו נשק, אין לו נשק, יש בקשה, לא בקשה

סאיד תלי:  אני חייב לגבות את זה בהערכת מסוכנות עדכנית ומקיפה ומנומקת

סאיד תלי:  ולא תמיד יש לנו את זה, מכל מיני סיבות, דרך אגב

סאיד תלי:  לפעמים כי האישה לא רוצה שאפילו נדבר איתו, או היא לא רוצה אפילו שהוא יידע

סאיד תלי:  היא לא יודעת שיש בקשה, אין בקשה

סאיד תלי:  אבל אנחנו בודקים, ואז מתגלה בכלל שאין בקשה

סאיד תלי:  יש הרבה סיבות

סאיד תלי:      אבל על מנת שאני אבוא ואמליץ כך או אחרת, קודם כול, באמת צריך להסדיר את העניין החקיקתי, שאני אוכל בכלל לדווח במקרה של בקשה

סאיד תלי:  והדבר השני, לא מספיק לי שהוא היה איתה בטיפול לפני ארבעה חודשים

סאיד תלי:  אני צריך עכשיו לבוא ולנמק ולבסס הערכת מסוכנות ולדווח על פי זה, כי אז, אם הוא יעתור או יגיד כך או יגיד אחרת, אני צריך לבוא ולהגיד: הינה, עשיתי הערכת מסוכנות בתקופה הזאת, בחודש האחרון, והתוצאה היא כזו וכזו, ואיך עשיתי, ולעמוד מאחורי זה

סאיד תלי:  לפעמים הרבה מהדיווחים האלה הם באמת לא שם

סאיד תלי:  כלומר, אני לא יכול באמת לבוא כגורם מקצועי, וזו עבודה מקצועית, לבוא ולדווח, לקחת ממישהו נשק, או לפסול אותו, בלי באמת שיש לי איזשהו נימוק מקצועי עדכני

סאיד תלי:  וזה כמובן מונע איתנו להתקדם

מיקי לוי: אני מסכים שזה מאוד מורכב

מיקי לוי:  אולי פעם יהיה סנכרון בין המחשבים של אגף כלי ירייה למשרד הרווחה

סאיד תלי: אבל זה הכיוון כרגע, כן שיהיה סנכרון במובן הזה שהדיווח, קודם כול, שתהיה לנו איזושהי גישה ולראות מטופלות, מטופלים שלנו שכן תואם באיזה סטטוס זה נמצא, וכן לדווח לשם ישירות

מיקי לוי: חייב להיות סנכרון

מיקי לוי:  זה מזכיר לי ימים שהמשטרה לא ישבה על הדאטא של משרד הרישוי, שזה היה לא הגיוני

מיקי לוי:  ברשות המיסים, שמקרקעין לא ישב על מס הכנסה, אז אם מישהו היה חייב כסף במקרקעין, מס הכנסה לא ידע והחזיר לו החזרים

מיקי לוי:  יש מלא דוגמאות

מיקי לוי:  אבל זה באמת צריך להיות הכיוון

בן נון: אם אפשר להוסיף משהו בהקשר הזה?     

מיקי לוי: בבקשה

בן נון: בהקשר של הערכת מסוכנות עדכנית, בעצם אפשר היה לחשוב על איזשהו סוג של היפוך הנטל או משהו מסוג של Once יש ספק, מתעורר הספק, כי כן הייתה איזושהי היכרות וכן הייתה בעבר הערכת מסוכנות, לא בעבר הרחוק, אבל בואו נגיד לפני שלוש שנים, לצורך העניין, שזה כבר שם ב-Hold את הבקשה או מתלה אותה, וצריך להסביר את זה משפטית

מיקי לוי: לדעתך, חקיקה או מספיק תקנות פנימיות?     

בן נון: אין כרגע שום עוגן בחקיקה לשלב הגשת הבקשות

בן נון:  אז לכן צריך צריכים לתקן את החוק

מיקי לוי: אני חושב שזהו, נכון? מיציתי

מאירה בסוק: אני גם

מיקי לוי: מה? אבל דקה, כי לא היית פה מההתחלה ואת לא יודעת בדיוק על מה דנו

מאירה בסוק: הייתי מהתחלה

מיקי לוי: אה, כן? אני מתנצל

מאירה בסוק: אין בעיה

מיקי לוי: לא הבחנתי בך

מיקי לוי:  כנראה שיצאת ונכנסת

מאירה בסוק: הכול בסדר

מאירה בסוק:  שמי עורכת הדין מאירה בסוק מנעמ"ת

מאירה בסוק:  עורך הדין ממשרד ראש הממשלה דיבר על זה שהם רק מדברים על איזשהו סוג תיאום של כל המשרדים ושהם לא קיבלו תשובה עדיין מהמשרד לביטחון לאומי

מאירה בסוק:  האם יש איזו בעיה?      

סאיד תלי: לא ידעתי, האמת

מיקי לוי: הוא לא מהמשרד לביטחון לאומי

מאירה בסוק: כי הוא לא קיבל מכתב תשובה, כי אולי הם מערימים קשיים על כל נושא החקיקה שאתם רוצים להביא

סאיד תלי: לא ידוע לי על זה, האמת

מאירה בסוק: לא ידוע לך?     

סאיד תלי: לא ידוע על זה

סאיד תלי:  לא הבנתי למה הוא התכוון

מאירה בסוק: לא הבנת למה הוא התכוון?     

מיקי לוי: לאור הניסיון שצברנו בשנה האחרונה, המשרד לביטחון לאומי בשמו החדש מתנהל כממשלה בתוך ממשלה

מאירה בסוק: לכן אני דואגת

מאירה בסוק:  זאת השאלה שלי

מיקי לוי: גם אני

מאירה בסוק: זהו

מיקי לוי: אין לי פתרון כרגע

מיקי לוי:  לא, כמובן שלא מיצינו, כי השחקנים שהיו צריכים לבוא ולתת תשובות לא הגיעו

מיקי לוי:  הוועדה, כמו שאמרתי בפתיח, לא תשקוט

מיקי לוי:  אנחנו כבר נקבע דיון חדש

מיקי לוי:  מסתבר שגם העתירה לבית המשפט אינה איזושהי מגבלה לקיום הדיון הזה

מיקי לוי:  זוהי יריקה משמעותית בפרצופה של הרשות המחוקקת על ידי הרשות המבצעת, ולא בפעם הראשונה ולא בוועדה היחידה

מיקי לוי:  רואים את זה לאורך כל השנה האחרונה

מיקי לוי:  זה מצער מאוד

מיקי לוי:  אני לא אשקוט, לא אנוח

מיקי לוי:  אנחנו נקבע דיון חדש

מיקי לוי:  ואם יהיה צורך, אני אוציא צווי הבאה

מיקי לוי:  תודה רבה

מיקי לוי:  הישיבה הזו נעולה